Kajak - RTV Šabac\nZZJZ : Seminar "Značaj imunizacije protiv HPV-a" 30. jun 14:46\nKajakaši "Zorke" na pripremama sa reprezentacijom\nU svim reprezentativnim pripremama, u periodu dužem od mesec dana, učestvovaće čak 11 članova Kajak kluba Zorka iz Šapca!Najpre su na šestonedeljne pripreme koje su počele 14. februara , u turski Belek otputovali Nebojša...\n17. feb 18:28\nZa medalje: Dovragović sutra, Lagundžić u nedelju\nNa Evropskom prvenstvu juniora i mlađih seniora šabački kajakaši obezbedili su dva A finala. Branko Lagundžić je osvajanjem drugog mesta u svojoj polufinalnoj grupi obezbedio direktan plasman u finale jednoseda na 500 metara u...\n25. jun 2021. 17:16\nKK Zorka: Ekipno vicešampioni, juniori na tronu\nU Bačkoj Palanci završeno je ekipno i pojedinačno prvenstvo Srbije i Vojvodine. U ukupnom plasmanu kajakaši Zorke su vicešampioni, a ekipnu titulu osvojili su juniori.\n7. sep 2020. 12:47\nKajak klub Zorka Šabac: Najbolji klub u sprintu\nNa tradicionalnoj manifestaciji "Dan kajaka", održanoj na Adi Ciganliji, Kajakaški savez Srbije proslavio je završetak još jedne uspešne sezone i dodelio priznanja najboljim pojedincima i kolektivima u protekloj godini. Kajak klub...\n12. jan 2020. 15:56\nTijani Arsić zlato, Draganu Kovačeviću tri srebrne medalje\nNa Državnom prvenstvu u kajaku i kanuu, održanom juče u Beogradu, šabački kanuisti za Kajak kanu klub "Zabrežje" osvojili su tri srebrne i jednu zlatnu medalju. Tijana Arsić osvojila je zlato i postala državna prvakinja u kanuu...\n7. sep 2019. 11:14\nZašto kanuistkinja Tijana Arsić ne može na Evropsko prvenstvo?\nTijana Arsić, sedamnaestogodišnja devojčica, gimnazijalka, dvostruka je osvajačica Kupa Srbije za 2018. godinu u kanuu i jedna od najvećih nada tog sporta. Njoj je na izbornoj kontroli za Evropsko prvenstvo data norma koju je...\n2. jul 2019. 15:37\nŠabački kajakaši na pripremama reprezentacije u Turskoj\nMilenko Zorić, Nebojša Grujić, Dejan Pajić i Mihajlo Subotić, članovi Kajak kluba Zorka, sa seniorskom reprezentaacijom Srbije na pripremama su u Turskoj, u Antaliji, gde će provesti sledećih šest nedelja. Uz reprezentativce su...\n13. feb 2019. 10:30\nKajak klub "Zorka": Sedam juniora na pripremama reprezentacije u Kotoru\nSedam juniorskih reprezentativaca članova Kajak kluba "Zorka" priprema se za sezonu u Kotoru. Pored Branka Lagundžića, Vuka Miletića, Žarka Jakovljevića i Andreja Ninkovića, koji su bili i na prvim zajedničkim pripremama u...\n12. feb 2019. 11:24\nPriznanja za Uroša Pavlovića i Milenka Zorića\nKajakaški trener reprezentacije, Šapčanin, Uroš Pavlović proglašen je za najuspešnije kajakaškog trenera u 2018. godini, dok je Milenko Zorić, kajakaš "Zorke", takođe reprezentativac, zajedno sa Markom Tomićevićem, osvojio ...\n28. dec 2018. 14:03\nTri medalje kajakaša na Svetskom prvenstvu\nPrethodne dane obeležili su ponovo kajakaši, koji su bili uspešni i na Svetskom prvenstvu u Portugaliji - Srbija je osvajač tri medalje. Stefan Vekić i Vladimir Torubarov osvojili su srebrnu medalju u trci na 500 metara. Prethodno...\n27. avg 2018. 17:45\nBronza za Grujića i Novakovića\nSrbija je osvajač još jedne medalje na Svetskom prvenstvu u Portugaliji. Nebojša Grujić i Marko Novaković osvojili su bronzu, u disciplini - kajak dvosed na 200 metara. Finale je odlučio foto finiš. Zlato su osvojili Mađari, a...\n26. avg 2018. 21:14\nSrpski kajakaši u finalu Svetskog prvenstva u Portugaliji\nSrpski kajakaši Marko Tomićević i Milenko Zorić dominantno, kao prvi u svojoj grupi, u trci na hiljadu metara, plasirali su se u finale Svetskog prvenstva u Portugaliji. Zvanični evropski i svetski prvaci i olimpijski vicešampioni...\n23. avg 2018. 18:35\nŠapčani na Svetskom prvenstvu u kajaku\nKajakaška reprezentacija Srbije, u Montemor Ovelju, u Portugaliji učestvuje na Svetskom prvenstvu u kajaku i kanuu na mirnim vodama, koje traje do nedelje. Devetnaest je takmičara, 18 u redovnom programu i jedan parakajakaš,...\n22. avg 2018. 18:56\nKajakaši "Zorke" nastavili kontinuitet osvajanja medalja na najvećim svetskim takmičenjima\nKajakaši šabačke "Zorke" nastavili su kontinuitet osvajanja medalja na najvećim svetskim takmičenjima. Ovoga puta Milenko Zorić osvojio je zlatnu, a Nebojša Grujić srebrnu medalju na Evropskom prvenstvu u Beogradu. U sastavu...\n17. jun 2018. 17:42\nVeliki uspeh kajakaša\nNa Evropskom prvenstvu u kajaku, dve od tri medalje naše reprezentacije, osvojili su šabački takmičari. Milenko Zorić je, u tandemu sa Markom Tomićevićem osvojio titulu u disciplini K2 1.000 uz svetski rekord. Nebojša Grujić je...\n10. jun 2018. 20:22\nZlato i srebro za srpske kajakaše\nNovi uspesi srpskih kajakaša, pa i članova šabačkog Kajak kluba "Zorka" - Milenka Zorića i Nebojše Grujića, na Svetskom kupu u Segedinu. Milenko Zorić i Marko Tomićević osvojili su juče zlatnu medalju, u trci dvoseda na hiljadu...\n20. maj 2018. 17:24\nPrijem za kraj sezone\nKajak klub “Zorka”, prigodnim prijemom, obeležio je završetak izuzetno uspešne takmičarske sezone. Na taj način su uprava, takmičari, prijatelji kluba i predstavnici Kajakaškog saveza Srbije, odali priznanje klubu koji iz...\n23. nov 2017. 18:31\nZlato i bronza za šabačke kajakaše na SP\nŠabački kajakaši obeležili su danas završeno Svetsko prvenstvo u Račicama. Posle nastupa u Češkoj, Šabački kajak je bogatiji za jedno zlato i bronzu. Dvojac Milenko Zorić i Marko Tomićević postali su svetski šampioni u...\n27. avg 2017. 17:04\nNema odmora za "srebrne" kajakaše\nNema odmora za reprezentativce Srbije u kajaku iz Šapca posle završenog prvenstva Evrope. Kratak predah osvajači srebrnih medalja Milenko Zorić i Dejan Pajić, ali i ostali kajakaši iskoristili su da se malo osveže jer već ...\n20. jul 2017. 18:07\nSrebro za Pajića na Evropskom prvenstvu\nVest dana stiže iz Plovdiva sa Evropskog prvenstva u kajaku. Šapčanin Dejan Pajić u tandemu sa Ervinom Holpertom, osvojio je srebrnu medalju u disciplini K2 na 500 metara. Srpski dvosed se u početku držao rezervisano, da bi u...\n16. jul 2017. 18:06\nSrebro za kajakaše na EP u Plovdivu\nReprezentativci Srbije u kajaku Marko Tomićević i Milenko Zorić osvojili su srebrnu medalju na šampionatu Evrope u Plovdivu u discipini dvosed 1.000 metara. Oni su stazu preveslali u vremenu 3minuta 13,7 sekundi i za 1,056 sekundi su...\n15. jul 2017. 18:08\nPočelo Evropsko prvenstvo u kajaku\nEvropsko seniorsko prvenstvo u kajaku počelo je danas u bugraskom gradu Plovdivu. U reprezentaciji Srbije, koja očekuje medalje na ovom šampionatu, su četiri člana šabačke Zorke, i dva trenera. Sa kakvim ambicijama se očekuje...\n14. jul 2017. 18:25\nŠestorica Šapčana na Evropskom prvenstvu u kajaku\nReprezentaciju Srbije u kajaku, na Evropskom prvenstvu koje sutra počinje u bugarskom Plovdivu, u 14 discipina predstavljaće 19 takmičara i pet trenera. Među njima su četvorica kajakaša šabačkog Kajak kluba “Zorka” - Milenko...\n13. jul 2017. 18:45\nGradiće se "Mišarska ada"\nUspesi naših kajakaša na Olimpijskim igrama aktuelizuju planove za realizaciju projekta „Mišarska ada“. Ovaj trenažni centar za kajak i veslanje, zamišljen je zapravo kao sportsko-rekreativni kompleks za sve...\n3. sep 2016. 18:16\nZZJZ : Seminar "Značaj imunizacije protiv HPV-a"


Grčka na dobrom putu da izađe iz krize | Kamatica\nPočetna > vest > Grčka na dobrom putu da izađe iz krize\nGrčka na dobrom putu da izađe iz krize\nTekst objavljen: 21.06.2016 14:59\nGrčka je na dobrom putu da izađe iz krize, ali je potrebno da preuzme nadležnosti nad programom reformi koji je dogovorila sa zvaničnim kreditorima, izjavio je danas predsednik Evropske komisije Žan-Klod Junker.\t"Grčka je na dobrom putu i rezultati su ohrabrujući", rekao je Junker grčkom premijeru Aleksisu Ciprasu u Atini, a prenosi agencija Rojters.\n"Potrebno je da grčka vlada, parlament i grčki narod, imaju punu nadležnost nad programima koji se sprovode", istakao je Junker.\nIz Evropskog stabilizacionog mehanizma (ESM) je ranije danas isplaćena tranša pomoći Grčkoj od 7,5 milijardi evra.\n"ESM je isplatio 7,5 milijardi evra Grčkoj", objavio je šef ESM-am Klaus Regling posle sastanka sa grčkim ministrom finansija Euklidom Cakalotosom u Atini.\nESM će, prema rečima Reglinga, nastaviti da odobrava kredite Atini pod povoljnim uslovima, a kamatne stope na zajmove Grčkoj su, kako je dodao, niže od jedan odsto uz prosečan rok otplate kredita od 32 godine.\n"Želimo da sve vreme pomažemo grčkoj ekonomiji, ali s obzirom na to da su prognoze vrlo neizvesne, ne znamo tačno kakve će njene potrebe biti kroz nekoliko godina", kazao je Regling.\nKako je dodao, ciljani primarni suficit od 3,5 odsto, na čije se dostizanje Grčka obavezala do 2018. godine, mora biti poštovano.\nMeđunarodni monetarni fond je, međutim, mišljenja da je ovaj cilj preambiciozan i zalaže se za njegovo snižavanje na 2,0 odsto, navodi britanska agencija.\nGrčka grčka kriza grčka ekonomija


Bauk RTS kruži Evropom\nMasakr u redakciji pariskog satiričnog lista Šarli Ebdo snažno je odjeknuo u Srbiji. Srbi su kao i uvek iskoristili tu situaciju da se posvađaju među sobom. Jedna od osnovnih linija svađe bila je između onih koji vide masakr u Parizu kao slučaj sui generis i drugih koji ga postavljaju u širi kontekst raznih formi terora koje se sprovode širom sveta, naročito u vezi sa medijima i sa Islamom. Jedna od reakcija koja se smatrala neprihvatljivom i polarizovala javnost jeste ona koja je poredila masakr u Parizu sa ubistvom radnika RTS tokom NATO agresije 1999. godine. Sličnost je evidentna – dve danas sukobljene stane – zapadne sile predvođene Amerikom i islamisti – svaki na svoj način pobili su ljude u redakcijama medija koji nisu izveštavali na način koji njima odgovara. Oni koji smatraju da je Šarli Ebdo slučaj sui generis tvrde da je RTS bio propagandno sredstvo jednog zločinačkog režima, a ne medij. Opet, i ubice iz Pariza imaju svoje argumente da je satirični list udarao u same temelje njihove vere, da su zaposleni tamo bili grešnici, a ne satiričari. Međutim, u oba slučaja ubijeni su civili koji nisu bili sposobni da se brane.\nU slučaju RTS, štaviše, možemo reći da su ubijeni ljudi koji ni na koji način nisu ni mogli doprinositi eventualnoj propagandi zločinačkog režima. Recimo, među ubijenima nije bio ni jedan jedini novinar, urednik ili rukovodilac. Nastradali su šminkeri, montažeri, tehničari, ljudi koji su za skromnu platu radili tehnička zanimanja. U zemlji izmučenoj stranim sankcijama, sa visokim stepenom nezaposlenosti, zaista se nije mogla ni očekivati moralna doslednost u kojoj bi ljudi odbijali da rade tehnička zanimanja na državnoj televiziji, naročito jer je ona proizvodila i mnoge druge vrste programa pored informativnog. No, čak i da su se na licu mesta našli novinari, urednici ili rukovodioci, ubistvo svakako ne bi bilo adekvatna kazna. Naime, ni najteži zločinci kojima se sudi u Hagu ne mogu biti osuđeni na smrt. Pa tako ni čelnici medija ne mogu biti ubijeni na licu mesta, sa ili bez suđenja. Ipak, u Srbiji je omasovljeno mišljenje da je ključni krivac za ubistvo ljudi na RTS zapravo tadašnji direktor Dragoljub Milanović, a ne NATO. Iako je to mišljenje posejano u vreme Miloševićeve vladavine kako bi ubrzalo njegov pad sa vlasti, ono je nastavilo da pušta korene i posle njegovog pada, i od zgodnog instrumenta za svrgavanje vlasti postalo je jedan od temeljnih narativa o agresiji na SRJ. Otud, NATO se danas ni ne pominje kao ključni protagonista tog zločina.\nZAŠTO JE BOMBARDOVANA RTS\nMilanoviću se spočitava da je znao da će RTS biti bombardovan, a da nije preuzeo mere da se uklone ljudi iz ugroženih objekata i na kraju je i odrobijao svoje za taj slučaj. Ali, zar NATO koji planira da bombarduje civilni cilj, državnu televiziju, nije automatski zločinac? Drugo, šta znači znali da će biti bombardovan cilj? Da li je NATO sad baš toliko neozbiljan da Jugosloveni znaju šta će biti bombardovano? Prvo, strateškog razloga za bombardovanje te zgrade RTS nije bilo jer je emitovanje odmah nastavljeno. Da li je to nešto što NATO nije mogao da zna? Mnogo je važnije pitanje zašto je NATO ubio radnike RTS-a, a znao je da ti ljudi nisu kreatori programa, znao je da se na tom mestu ne nalaze tehnički kapaciteti koji su na bilo kom nivou ključni za funkcionisanje televizije, znao je da će se emitovanje nastaviti odmah i sa istom uredničkom politikom? Šta je bio cilj? Ne znam. Ali, ono što znam je da se insistiranjem na Milanovićevoj krivici kod nas potpuno zamenjena teza i mi danas imamo iskrivljenu percepciju da je ubistvo ljudi na RTS Milanovićev i Miloševićev zločin, a ne delo NATO pakta. I to je vrlo zanimljiv i važan detalj. Medijska indoktrinacija je tolika da se danas ispostavlja kako je jedini kome je suđeno za ubistvo tih ljudi Milanović, a naredbodavci, pilot koji je gađao cilj, političari koji su sve to odobrili, uopšte nisu bitni. Ovo je apsurd u ravni da se sutra sudi vlasniku Šarlija što je pustio da ljudi dolaze na posao iako je list faktički do sada bio pod mnogo većim udarima nego RTS pre nego što su ga srušile bombe.\nNo, ako bismo prišli ovome i iz vizure toga da su ljudi korišćeni kao živi štit, kako glasi deo optužbi, da su ljudi podmetnuti kako bi NATO bio satanizovan – hajde da pretpostavimo šta se zbivalo u glavama NATO planera kada su odobrili bombardovanje. Oni su odlučili da ubiju ljude iako nije bilo apsolutno nikakve strateške koristi iza toga, osim ako je RTS jedina jugoslovenska institucija koja je bila potpuna enigma za njih i nisu imali nikakve obaveštajne podatke što je vrlo malo verovatno. To je vrlo zanimljiva stvar. Dakle, oni nisu vagali između dve opcije, jedna je da se nastavi emitovanje RTS (koji, pritom, radi šta?) – a druga je da se ono ukine ili onemogući na duži period (čime bi se postiglo šta?), ali da to podrazumeva civilne žrtve, pa da kažemo, u redu, dilema, prelomili planeri da se pobiju civili zarad cilja. Međutim, ne. Ti ljudi su naprosto pobijeni, program se nastavio, sve je bilo po starom ubrzo posle zločina. To nam ostavlja pitanje, da li je zapravo cilj bombardovanja RTSa bio jedan vid državnog terorizma u kome se ubijaju ljudi ne zato što postoji vojni cilj već zato što treba izazvati strah među narodom i ljudima zaposlenim unutar režimskih struktura? Uostalom NATO je napravio nekoliko takvih akcija sa jasnim porukama. Setimo se napada na civilne ciljeve kao što su bolnica „Dragiša Mišović“, hotel „Jugoslavija“ ili kineska ambasada koji kao da su poručivali da se od NATO niko ne može sakriti. Svojevremeno su neki novinari prepoznali takvu dimenziju i u slučaju novosadskih mostova i niške pijace, kosntatujući da su najveće gubitke i razaranja tokom agresije podneli gradovi u kojima je opozicija bila na vlasti.\nSADIZAM GLOBALNE SILE\nUbistvo radnika u Takovskoj dakle čak nije ni primer žrtvovanja civila zarad nekog vojnog cilja. To je čist sadizam jedne globalne sile koja je postigla tehničke potencijale i pravne mehanizme da može da ubije bilo koga, bilo gde na planeti Zemlji i da zbog toga ne odgovara. Štaviše, naša javnost je do te mere erodirala da su na kraju političke snage koje su imale otvorenu podršku NATO država koristile baš to ubistvo kao argument protiv Miloševića što iz današnje vizure deluje kao vrhunac perverzije. Međutim, to rušenje Srbije iznutra verovatno i jeste bio cilj masakra u Takovskoj. U tom smislu, islamisti pokušavaju da naprave to isto – stvorili su globalnu terorističku mrežu koja namerava da ubija ljude svuda po planeti Zemlji, a indoktriniraju ih da će ih zaobići i zemaljski zakoni i svetovna sudbina jer će se žrtvovati. Dakle, kao što nijedan Amerikanac ne može odgovarati pred međunarodnim sudom, tako ni za islamiste nisu nadležni zemaljski sudovi. Međutim, čak i u slučaju kada ih uhvate žive, ispostavlja se da ih Amerikanci ne izvode na javna suđenja već ih zatvaraju, muče i procesuiraju tajno, o čemu imamo dovoljno dokumenata. Homogenizacija „zapadne“ javnosti protiv islamista ide upravo ubicama u prilog jer oni sada imaju konkretan dokaz kako se na Zapadu ni na koga ne može računati, pa ni na leve liberale. Spolja izgleda kao da je ovo zločin koji je apsolutno diskreditovao islamiste, ali iznutra on je pomogao njihovom cilju i pojačao utisak kako vode bespoštednu borbu.\nUbistvo radnika RTS i satiričara Šarlija dakle delo je ljudi koji ubijaju i misle da zakoni ne važe za njih. Međutim, satiričari Šarlija i Dragoljub Milanović su takođe slični, u oba slučaja ti ljudi su meta razularene i indoktrinirane mase kojoj su predstavljeni kao simbol krivice za nešto krupno, a koji su sticajem okolnosti pri ruci. Naravno da status Francuske kao slobodne države i Miloševićeve Srbije kao mračne tiranije onemogućuju da se Milanovićevo iskrivljivanje novinarske etike i odlazak van granica ukusa pariskih satiričara uopšte smeste u istu rečenicu, jer Milanović je radio protiv svoje javnosti, a satiričari su naprosto provocirali/vređali određene društvene grupacije. Ipak, slično je kako su Milanović i Šarli pred određenom populacijom pretvoreni u glavni simbol pojedinih društvenih devijacija umesto da se označe pravi krivci. Naravno, moramo imati na umu da je imidž francuske države kao demokratske krajnje relativna stvar i da su se sa njenim naličjem susretali upravo muslimani sa periferije na kojima parazitiraju islamisti, ne samo kao žrtve kolonijalizma već i kao protagonisti daljih mešetarenja francuskih političara i privrednika u Africi koja su mahom sprovođena kroz teror, diktature marionetskih političara i česte angažmane Legije stranaca.\nKAKO JE NATO AMNESTIRAN\nKo su pravi krivci? U slučaju Milanovića je stvar jednostavnija, on je bio deo jednog režima koji je obesmislio novinarstvo u Srbiji, i verovatno je zbilja mogao sprečiti da ljudi budu prisutni te noći u Aberdarevoj, ali NATO je taj koji ih je hladnokrvno pobio, znajući ko će se zateći u tom trenutku u gađanom objektu. To je istina, i ona možda ne odgovara onima koji žele da se Srbi senzibiliziraju za atlantske integracije jer podseća da NATO nije bezgrešna i hirurški precizna vojna organizacija, dijametralno suprotna od bahate srpske ratne mašinerije devedesetih. A opet, istim tim zastupnicima NATO ne odgovara priznavanje pojedinih zločina kao devijacija unutar generalno pozitivnog političkog procesa sprovedenog kroz teror jer su srpski zločini poslužili kako bi se celokupna srpska politika diskreditovala. U ovom paradoksu, Milanović je tretiran kao neko ko je „žrtvovao“ ljude. Kada se koristi tako moćan pojam kao što je „žrtvovanje“ podrazumeva se da se sa druge strane nalazi neka nekontrolisana stihija što NATO ipak nije ili pak beskrupulozni ubica što NATO očigledno jeste. Međutim, u tim rečenicama o Milanovićevom „žrtvovanju ljudi“ niko ne pominje NATO kao beskrupulozne ubice nego se taj deo rečenice skraćuje. Da parafraziramo Horkhajmera, oni koji ne žele da osude NATO neka ćute o Milanoviću.\nU slučaju ubica karikaturista Šarlija, krivci su pre svega ljudi koji su počinili zločin, naprosto zato što je eventualna organizacija koja ih je obuhvatala suviše porozna da bi se mogli sakriti iza nje. Međutim, niko ne sme da potceni vrlo složene društvene, političke, istorijske i ekonomske okolnosti koje su uvele ove ljude u islamističku mrežu i dovele ih do tačke u kojoj su jednog dana odlučili da pobiju nenaoružane karikaturiste i žrtvuju svoje živote. Činjenica da postoji ideološka i medijska infrastruktura koja prepoznaje takve ljude i dela svedoči o duboko ukorenjenim problemima i ciklusu nasilja u kome oni nisu nikakvi inicijatori. Nažalost, nijedan od tih problema nije direktno vezan za slobodu govora jer ako jeste onda su ljudi na RTS pobijeni zato što je njihova kuća nije poštovala, a karikaturisti Šarlija zato što su je koristili do krajnosti. No, kada se sloboda govora pomeša sa silom, rezultat su laži, a javnost zbog koje je ta sloboda neprikosnovena neumitno gubi. U slučaju RTS vidimo rezultat preplitanja sile i slobode govora – između ostalog, to je laž o ubistvu radnika koja abolira NATO. U slučaju Šarlija tek treba da vidimo na koji način će ispaštati javnost i kakva laž će se izroditi iz ovog strašnog događaja.


Srbijanka Turajlić: Naša "Bolonja" liči na original samo po nazivu - Čitajte u Originalu - Nedeljnik\nSrbijanka Turajlić: Naša "Bolonja" liči na original samo po nazivu - Čitajte u Originalu\nAko se izuzme nedostatak volje, osnovni problem je podela univerziteta na fakultete po strukama koje su ustanovljene pre više od jednog veka\nPiše prof. dr Srbijanka Turajlić\nMoj je dubok utisak da u Srbiji ne postoji ni jasan stav o tome šta je suština Bolonjskog sistema, pa je, otuda, i neobično teško govoriti o implementaciji. Duboko ubeđena u impozantan kvalitet našeg sistema visokog obrazovanja, akademska zajednica Srbije je zahtev za reformom doživela kao spoljni pritisak čiji je cilj urušavanje tog sistema. Zanimljivo je da se, pri tome, niko nije zapitao zašto bi nekome u Evropi bio cilj da smanji kvalitet stručnjaka koji su potencijalno potrebni sve širem evropskom tržištu radne snage. Pored toga, čini se da nije ni postojala svest da je poslednja decenija dvadesetog veka, tokom koje smo mi bili u velikoj meri izolovani od sveta i potpuno zaokupljeni sopstvenim problemima, kroz razvoj informaciono-komunikacionih tehnologija i globalizacije donela značajne promene kako u društvu, tako i u ekonomiji.\nTo nas dovodi do pitanja šta je bio motiv za pokretanje Bolonjskog procesa i šta on u stvari sadrži.\nKljučni motiv za pokretanje sveobuhvatne reforme visokog obrazovanja u Evropi nesumnjivo leži u neverovatnom povećanju brzine kojom se znanje stvara i akumulira, što dovodi do radikalnih promena u gotovo svim oblastima ljudskog delovanja. Ekonomisti ističu da danas na razliku u produktivnosti i rastu pojedinih zemalja bogatstvo (ili nedostatak) prirodnih resursa daleko manje utiče od kapaciteta za unapređenje kvaliteta ljudskog kapitala i faktora proizvodnje: drugim rečima, od sposobnosti stvaranja i implementacije novih znanja i ideja. Globalizacija kao fenomen zapravo otvara pitanje sposobnosti funkcionisanja pojedinca u potpuno izmenjenim okolnostima. To znači da puko sticanje profesionalnih znanja i veština, koje je bilo preduslov za razvoj industrijskog društva, danas u situaciji kada se okolnosti neprekidno menjaju, samo po sebi više nije dovoljno. Novi, „globalizovani" svet zahteva integraciju znanja, sposobnosti, ličnih kvaliteta i razumevanja koje će se efikasno koristiti ne samo u poznatom kontekstu već i u novim i promenljivim okolnostima. Povrh toga se očekuje da svaki pojedinac ima opravdano poverenje u svoje sposobnosti i da je u stanju da samostalno uči i po okončanju studija.\nTradicionalni evropski univerziteti formirani sa ciljem da školuju buduću društvenu elitu nisu bili u stanju da odgovore postavljenim zahtevima. Od oko 5% kohorte stasale za studije upisivane tokom prve polovine dvadesetog veka, na kraju veka pred univerzitete je postavljen zahtev da oko 70% populacije stekne nivo obrazovanja viši od srednjeg. Nemogućnost tako velikog broja studenata da ispuni visoke kriterijume tradicionalnih istraživačkih univerziteta imao je za posledicu veoma dugo zadržavanje studenata u sistemu, odnosno znatno povećanje troškova školovanja, kao i izlazak velikog broja iz sistema bez ikakvih formalno stečenih kvalifikacija. Suočeno sa ovim problemima, kao i sa činjenicom da stvaranje evropskog tržišta podrazumeva i postojanje zajedničkih merila u pogledu stečenih kvalifikacija, 29 zemalja Evrope odlučilo je da pokrene Bolonjski proces koji je u stvari definisao četiri osnovna principa:\n1. Tri nivoa studija sa jasno definisanim ishodima svakog nivoa i fleksibilnim studijskim programima koji omogućavaju i horizontalno i vertikalno kretanje između različitih struka;\n2. Bodove kao meru opterećenja studenata kojima se iskazuje obim znanja stečenih u nekom periodu, i dodatak diplome koji opisuje savladani program, čime se omogućava mobilnost između različitih ustanova tokom studija;\n3. Preciziranje standarda osiguranja i kontrole kvaliteta u cilju ujednačavanja validnosti diploma stečenih na različitim univerzitetima širom Evrope;\n4. Nacionalni okvir kvalifikacija kojim se preciziraju znanja, veštine i sposobnosti koje se garantuju izdavanjem diplome za svaki od nivoa obrazovanja.\nCEO AUTORSKI TEKST PROFESORKE SRBIJANKE TURAJLIĆ I VELIKO ISTRAŽIVANJE O BOLONJI U SRBIJI ČITAJTE U DVOBROJU ORIGINALA KOJI DOBIJATE NA POKLON UZ PRAZNIČNI BROJ NEDELJNIKA. NA KIOSCIMA OD 28. DECEMBRA


Reljić:"Mlijekoprodukt" lider u mliječnoj industriji BiH - Biznis Info\nYou are at:Home»Kompanije»Reljić:”Mlijekoprodukt” lider u mliječnoj industriji BiH\nReljić:”Mlijekoprodukt” lider u mliječnoj industriji BiH\nBy BiznisInfo on\t 19/01/2018 Kompanije\nNačelnik opštine Kozarska Dubica Radenko Reljić izjavio je danas da je kompanija “Mlijekoprodukt” iz Kozarske Dubice, nakon 20 godina postojanja, postala lider u mliječnoj industriji BiH.\nReljić je naglasio da je to kompanija koja prerađuje više od 70 miliona litara mlijeka godišnje, te da sa oko 330 zaposlenih ostvaruje godišnji bruto promet veći od 100 miliona KM.\n“Svakodnevno primjenjuju nove inovacije u više od 100 proizvoda i to je kompanija koja raste iz godine u godinu i pronosi ime našeg grada ne samo u Republici Srpskoj i Federaciji BiH, već u cijelom okruženju”, istakao je Reljić.\nOn je rekao da je poslovanje te kompanije za svaku pohvalu i dodao da će opština Kozarska Dubica, u skladu sa svojim mogućnostima, uvijek nastojati da omogući njen nesmetan rad.\nUz čestitke menadžmentu kompanije “Mlijekoprodukt” na uspješnom radu i rezultatima, Reljić je poželio uspjeh i napredak u narednom periodu.\nOn je potvrdio da je “Mlijekoprodukt” za različita sponzorstva u Kozarskoj Dubici izdvojio više od 200.000 KM, među kojima je i izgradnja kružnog toka u centru grada, u koji je kompanija investirala 30.000 KM, a čija je izgradnja pri kraju.\nKompanija “Mlijekoprodukt” organizovala je danas prijem za poslovne poslovne partnere, privrednike, saradnike i predstavnike opštinske uprave Kozarska Dubica.\nMarketing menadžer “Mlijekoprodukta” Vlado Sandić izjavio je da je kompanija prošle godine poslovala pozitivno i uspješno, uprkos brojnim izazovima na tržištu mlijeka.\n“Mliječna industrija je veoma komplikovana industrija u kojoj postoje različiti problemi pogotovo kada je riječ o izvozu na tržište EU, ali smo uz pomoć Ministarstva poljoprivrede, šumarstva i vodoprivrede Srpske i u dogovoru sa dobavljačima sirovog mlijeka, uspjeli da prevaziđemo sve probleme i izvezemo više od 20 odsto naše ukupne prodaje na tržište EU”, precizirao je Sandić.\nOn je naveo da je kompanija u posljednje tri godine investirala više od 20 miliona KM, a da su investicije bile usmjerene u poboljšanje kvaliteta sirovog mlijeka i proizvodni proces u kojem se danas primjenjuju najsavremenije tehnike i tehnologije u proizvodnji i preradi mlijeka.\n“Mlijekoprodukt” direktno sarađuje sa 1.500 farmi, a za ovu godinu planiran je sličan nivo otkupa kao i prošle godine.\nVlada FBiHKonzumAgrokorBingoinvesticijeturizamCijeneMMFautomobilizapošljavanjeIzvozenergijaBankeNaftastrane investicijeSASE


Srpska lista saopštila je danas da je jedan od lidera Saveza za Srbiju Dragan Đilas izviždan u Leposaviću, ocenivši da je tamo došao da svađa i razjedinjuje narod.\nU saopštenju dostavljenom medijima SL pita zašto je Đilas došao baš dana "kad Albanci na svakom koraku manifestuju nacionalno jedinstvo, poklanjajući se senima ljudi koji su za nas teroristi, a za njih nacionalni heroji", uz ocenu da to nije slučajno. Jer, kako navode, Leposavić će se uskoro naći pod žestokim pritiskom Prištine, s obzirom da su na teritoriji te opštine dragocena rudna nalazišta i kombinat Trepča, a Đilas, kako kažu, nije stao u odbranu kombinata od kojeg zavisi opstanak trećine Srba na severu KiM, kao što, dodaju, ni četiri meseca od uvođenja taksi nije ustao protiv te odluke "svojih partnera iz Prištine".\nUmesto toga, kako tvrdi SL, danas je došao u Leposavić da podbunjuje i razjedinjuje i da tu organizuje proteste, "ali ne protiv Prištine, već protiv Srbije".\n"I kada se već odlučio da prevali toliki put mogao je da produži do Prekaza i pokloni se senima Adema Jašarija, jer tamo su oni koji jednako kao on žele Srbe oslabljene i razjedinjene", poručili su Đilasu iz Srpske liste.\nSzS je u saopštenju nakon toga naveo da je Đilas, "u pratnji Slaviše Ristića", bio izložen "organizovanom verbalnom napadu" grupe ljudi u lokalnom restoranu, a potom i nakon izlaska Đilasa iz restorana.\nĐilas: Ne zalažemo se za bojkot, nego za slobodne i fer izbore\n"NEĆU TO VIŠE DA TOLERIŠEM" Opozicione stranke dobile rok da se izjasne o bojkotu, Đilas najavio ŽESTOKE KRITIKE\nUSPON I PAD SAŠE JANKOVIĆA "Oni nameću stanje - ako nisi s nama, radiš za Vučića"\nSrpska lista kažnjena sa 30.000 evra zbog spota\nAnalitičar o "špijunskoj aferi": Rusiji ne odgovaraju "mini šengen" i sporazum sa Prištinom\nNovinar i politički analitičar Milovan Jovanović smatra da Rusiji ne odgovora stabilna Srbija koja teži ulasku u EU i koja ima više nego dobru saradnju sa NATO zemljama.\nEvropska komisija u centar izveštaja o Srbiji stavila pravosuđe i medije\nZabeležen je napredak u zakonodavnim i institucionalnim reformama, pozitivni koraci u upravljanju granicama i migracijama, u borbi protiv sajber-kriminala, trgovine ljudima i pranja novca, a nastavlja se i trend smanjivanja broja dugih suđenja. S druge strane, Srbija treba da ubrza reforme u oblasti nezavisnosti i odgovornosti pravosuđa, sprečavanja korupcije i borbe protiv organizovanog kriminala, kao i da poradi na slobodi medija i izražavanja.\nNA ČEKANJU DO JANUARA Ministri EU saglasni: Proširenje da se preuredi, Srbija i Crna Gora da se uključe u proces\nŠefovi diplomatija Evropske unije su u Briselu razgovarali o francuskom predlogu i drugim mišljenjima o preinačenju i delotvornijem daljem procesu pregovora o članstvu, a Srbija i Crna Gora su pozvane da se uključe u ove napore za pospešenje proširivanja, izjavili su po završetku jučerašnjeg zasedanja u Briselu ministri Francuske, Holandije i Austrije.\nKO JE OLIVER VERHELJI, NOVI KOMESAR ZA PROŠIRENJE EU Zalaže se za Balkan u EU, cela karijera mu je vezana za Brisel, ali svi su u vezi s njim imali JEDNU BOJAZAN\nNakon prošlonedeljnog saslušanja, i nakon dodatnih pitanja i odgovora koje je trebalo da dostavi članovima Evropskog parlamenta (EP), kandidat Mađarske za evropskog komesara za proširenje i susedstvo Oliver Varhelji, dobio je "zeleno svetlo" za obavljanje ove funkcije u narednom periodu.\n"NOVINARI NEMAJU VEZE S MOJIM ZDRAVSTVENIM STANJEM" Vučić: Ja sam hronično bolestan, plus akutni problemi, to je moja stvar i niko nema veze s tim\nDa li će biti otvaranja novih poglavlja sa EU ili ne, ne znam, zavisi od njih, kaže predsednik Srbije Aleksandar Vučić.\nStefanović u Moskvi sa prvim čovekom ruskog Saveta bezbednosti\nPotpredsednik Vlade i ministar unutrašnjih poslova Nebojša Stefanović poručio je danas u Moskvi da Srbija nastavlja odlučnu borbu za očuvanje svog teritorijalnog integriteta i suvereniteta izrazivši ujedno zahvalnost Ruskoj Federaciji na podršci i pomoći koju pruža našoj zemlji, posebno po pitanju sprečavanja prijema takozvanog Kosova u Interpol.\nU TOKU SEDNICA SAVETA ZA NACIONALNU BEZBEDNOST Vučić upozorio EU: Srbija će reagovati ako se ROSU ne povuče\nKako "Blic" saznaje, u toku je sednica Saveta za nacionalnu bezbednost.\nPredsednica Vlade Srbije Ana Brnabić izjavila je danas da Srbija, kao jedan od potpisnika i garant Dejtonskog sporazuma, radi sve što je u duhu tog sporazuma i da to ne dovodi u pitanje.\nNakon što je dva dana proveo na VMA, predsednik Srbije Aleksandar Vučić počeo je jutros da radi, o čemu je obavestio i svoje pratioce na svom Instagram profilu.\nPRIŠTINA U ŠOKU Edi Rama objavio video, optužili ga da je Kosovo smestio u Srbiju\nPriština je u šoku nakon što su mediji objavili da je albanski premijer Edi Rama na svom Fejsbuk profilu objavio video zapis u kojem se u jednom trenutku prikazuje mapa na kojoj je takoznano Kosovo u okviru Srbije.\nNovosti: Albanci iz Preševa traže da se jug pripoji Kosovu\nSEĆATE SE DAČIĆEVE MILJENICE? Evo kod kog ministra se nedavno "uhlebila"\nIvana Petrović, bivša direktorka marketinga „Dunav osiguranja” i funkcionerka SPS, od prošle nedelje zadužena je za medije i komunikacije u Ministarstvu ekologije svog partijskog kolege Gorana Trivana.\nU PADU PRODAJA NOVIH STANOVA Prosečna cena kvadrata porasla na 1.625 KM


Dodik nakon razgovora sa Putinom: Ruskog predsjednika interesovao mogući razvoj političke situacije u BiH“ - Insajder.in\nDodik nakon razgovora sa Putinom: Ruskog predsjednika interesovao mogući razvoj političke situacije u BiH“\nFOTO: MICHAEL KLIMENTYEV/SPUTNIK/K/EPA\n– Sa predsjednikom Putinom razgovarao sam o aktuelnoj situaciji u regionu. Upoznao sam Putina sa našim viđenjem situacije u Bosni i Hercegovini. Mogu da kažem da je on veoma upoznat sa detaljima i interesovalo ga je gotovo svako od pitanja mogućeg razvoja političke situacije”, izjavio je Dodik u intervjuu za RTRS.\n– Putin je veoma informisan o detaljima u BiH, tako da je bilo moguće veoma konkretno razgovarati o svim pitanjima. Podrška koju smo imali u pogledu pandemije i ono što smo dobijali od Rusije svakako je bilo predmet moje zahvalnosti – rekao je Dodik.\n– Putin nikada nije tražio od mene da uradim ili ne uradim nešto, zato ga poštujem. Za razliku od njega, političara Zapada čak i najniži po činu pojavljuju se u mojoj kancelariji sa željom da mi nametnu neke stvari. Putin nije kalkulant, niti špekulant – rekao je Dodik za italijanski list La Republika\n# Milorad Dodik# Moskva# Rusija# Vladimir Putin\nPrethodna vijest\tKovačević o dvorani na Urijama: Ušli smo u realizaciju nečega što nismo znali kako ćemo završiti, a ni kada\nSljedeća vijest\tSutra počinje isplata oko 235.000 KM podsticaja


U VIŠNJICI JOŠ DVE ŠKOLE: Plan detaljne regulacije palilulskog naselja do 28. maja na ranom javnom uvidu | Novosti.RS\nU VIŠNJICI JOŠ DVE ŠKOLE: Plan detaljne regulacije palilulskog naselja do 28. maja na ranom javnom uvidu\n05. 05. 2021. u 06:47\nSEKRETARIJAT za urbanizam i građevinske poslove stavio je na rani javni uvid Plan detaljne regulacije naselja Višnjica, koji će građanima biti dostupan do 28. maja u Gradskoj upravi.\nPlanom je predviđena izgradnja četiri predškolske ustanove, dveju osmoletki i jedne srednje škole. Broj stanovnika sa 2.480 trebao bi da "naraste" na 11.074. Dokument, koji je urađen na inicijativu Direkcije za građevinsko zemljište, obuhvata površinu od 167 hektara.\nSPORTSKI CENTAR I CRKVA\nSPORTSKO-rekreativni centar zauzimao bi površinu od 27.649 metara kvadratnih, u sklopu kog bi bila izgrađena zatvorena sportska sala. Postojao bi i otvoreni sportski tereni, trim i biciklističke staze, kao i sportski poligoni.Što se tiče verskih objekata, nije planirana izgradnja novih, jer u ovom naselju postoji Crkva Svetog Nikole.\nU sklopu PDR nalazi se i Ulica maršala Tita i Četvrte Flavijeve legije u kojima bi, prema planu, trebalo da budu izgrađena zdravstvena, ustanova socijalne zaštite i predškolska ustanova. Kako se navodi u dokumentu, planirana je i izgradnja naselja u zaleđini postojećeg.\n- Za predškolske ustanove planirane su četiri lokacije, a one bi trebalo da obezbede smeštaj za 880 dece. Prema planu, očekuje se da u naselju bude oko 1.108 školaraca, a za smeštaj osnovaca planirana je izgradnja dveju osmoletki sa kapacitetom od 1.410 dece - navodi se u PDR.\n- Jedna srednja škola sa 24 odeljenja obezbedila bi potrebe 710 dece, koliko je očekivano da stanuje u ovom naselju, od 15 do 19 godina.\nKako se navodi u dokumentu, žitelji Višnjice mogli bi da dobiju novu zdravstvenu ustanovu i objekat za socijalnu zaštitu.\nBeograd Višnjica Gradska uprava naselje Sekretarijat za urbanizam izgradnja objekta izgradnja škole\nODLAZAK BALERINE I KOREOGRAFA: Od posledica požara preminula Mirjana Zdravković\nBIVŠA balerina i koreograf, ali i prevodilac, teoretičar i kritičar baleta Mirjana Zdravković preminula je u četvrtak u Beogradu, od posledica požara koji je izbio u stanu u Pop Lukinoj ulici gde je živela sa suprugom, uglednim prevodiocem Nikolom Bertolinom.\n13. 05. 2021. u 22:40\nOGROMNA GUŽVA NA AUTO-PUTU KROZ BEOGRAD: Zastoj od "Arene" do "Zmaja", haos i na Gazeli (FOTO)\nNA DELU auto-puta kroz Beograd, od "Arene" ka "Zmaju", saobraćaj je usporen. Sve trake su krcate, a u gužvi je zaglavljeno i jedno vozilo Hitne pomoći. Situacija je mnogo bolja u suprotnom smeru.\n13. 05. 2021. u 18:10\nDEVOJKE PROLETELE KROZ ŠOFERŠAJBNU AUTOBUSA: Detalji saobraćajne nesreće na auto-putu, vozilo umalo prešlo na drugu stranu!\nU SAOBRAĆAJNOJ nesreći koja se dogodila danas na auto-putu blizu Bubanj Potoka sudarili su se putnički autobus i dva putnička vozila.\n13. 05. 2021. u 16:40\nNOVI DETALJI SAOBRAĆAJNE NESREĆE KOD BUBANJ POTOKA: Šestoro povređenih u prevrtanju autobusa, prebačeni u Urgentni centar\nŠEST osoba povređeno je danas na auto-putu kod Bubanj potoka, kada je autobus u kome su bili udario u bankinu, rečeno je Tanjugu u beogradskoj Hitnoj pomoći.\n13. 05. 2021. u 15:26\nPRVA FOTOGRAFIJA SAOBRAĆAJNE NESREĆE KOD BUBANJ POTOKA: Prevrnuo se autobus, Hitna pomoć na licu mesta\n15:27 IZRAEL PROTIV PALESTINE U KRVAVOM SUKOBU: Pripreme za početak kopnene ofanzive na Gazu? Hamasove rakete padaju na Palestince (FOTO/VIDEO)\n02:36 PREDAVANJA, IZLOŽBE, RADIONICE: Zavičajni muzej “Paraćin” sedmi put u manifestaciji “Muzeji za 10”\nPARAĆINCI su mogli da čuju kakva su najnovija saznanja o ranoj srednjovekovnoj istoriji Srba, na predavanju “Srbija pre Nemanjića” koje je u Zavičajnom muzeju održao Marko Aleksić.


Mondo\t05.07.2018 10:30\nGlavni tužilac Okružnog tužilaštva u Banjaluci Želimir Lepir potvrdio je da je slučaj Dragičević okarakterisan kao ubistvo. Vlast odbila izveštaj o Davidoj smrti, otac javno izgazio izveštaj.\n"Uskoro ćemo objaviti saopštenje i javnosti će biti sve jasno", rekao je pre podne Lepir za "Nezavisne", i taj izveštaj se očekivao s nestrpljenjem ceo dan.\nLider NDP-a, Dragan Čavić i PDP-a, Branislav Borenović, otišli su pred Okružno javno tužilaštvo Banjaluka kako bi zatražili zvaničnu potvrdu da li je smrt mladića Davida Dragičevića (21) okvalifikovana kao ubistvo i doneta naredba o sprovođenju istrage.\nGlavni tužilac Želimir Lepir obavestio ih je da ''tužilaštvo piše saopštenje, da se radi o krivičnom delu ubistvo i da je doneta naredba o sprovođenju istrage koja je jutros upućena u MUP".\nOvo tužilaštvo već danima nije izašlo u javnost sa zvaničnom potvrdom o tome, iako je više puta nezvanično saopšteno, pa čak i u Narodnoj skupštini RS, da je ova naredba doneta još u petak.\nTUŽILAŠTVO: NI OTET, NI ZLOSTAVLJAN - UTOPIO SE\nOkružno tužilaštvo u Banjaluci utvrdilo je da David Dragičević nije otet, zarobljen, niti zlostavljan jer za to ne postoji nijedna indicija, osnov sumnje, niti dokaz, a smrt je nastupila utapanjem u reci Crkvena, navodi se u saopštenju koje je potpisao glavni banjalučki okružni tužilac Želimir Lepir.\nU saopštenju se navodi da se ovakav zaključak zasniva nalazu veštaka medicinske struke. Iz tužilaštva napominju da je u dosadašnjem postupku prikupljanja dokaza utvrđeno i da Davida Dragičevića nije pretukla šipkama i palicama veća grupa ljudi, kako, takođe, tvrde oštećeni i deo javnosti.\nU saopštenju se dodaje da ovo stanovište potvrđuje logički i činjenica da su na Davidovom telu pronađene samo lake telesne povrede, bez bilo kakvih lomova.\nNa osnovu rezultata do sada sprovedenih istražnih radnji utvrđeno je postojanje osnova sumnje da je 18. marta oko 4.00 časa u Banjaluci u Ulici Velibora Janjetovića Janje, u blizini obale reke Crkvene, došlo do verbalnog i fizičkog sukoba između oštećenog i osumnjičenih dva ili tri za sada nepoznata izvršioca i da je tom prilikom David Dragičević, plašeći se za svoj život, bežao od izvršilaca i pao niz strmu obalu Crkvene visine oko 4,5 metra u nabujalu reku ili su ga izvršioci gurnuli sa obale, navode iz Okružnog tužilaštva.\n"Ubrzo nakon dospeća u vodu kod oštećenog je nastupila smrt usled utapanja, a telo je 24. marta pronađeno u reci Crkvena u neposrednoj blizini ušća u Vrbas", dodaje se u saopštenju.\nIz Okružnog tužilaštva u Banjaluci poručili su da nastavljaju istragu radi rasvetljavanja i utvrđivanja činjenica u vezi sa naredbom o sprovođenju istrage.\nPrilikom donošenja tužilačke odluke-naredbe o sprovođenju istrage iskazana je potpuna saglasnost svih tužilaca uključenih u radu na ovom predmetu, navodi se u saopštenju.\nOTAC STRADALOG MLADIĆA IZGAZIO IZVEŠTAJ\nDavor Dragičević, otac nastradalog Davida, odbacio je danas tvrdnje u izveštaju Tužilaštva o načinu na koji je njegov sin ubijen. Davidov otac nije zadovoljan saopštenjem pa ga je na večerašnjem skupu u Banjaluci izgazio pred okupljenim građanima.\nPonovio je da je saučesništvo u ubistvu teži zločin od ubistva, za koji je kazna 45 godina zatvora.\n"Sto dana vam je trebalo za ono što ja tvrdim od početka, da je David ubijen. Sad ođednom znate šta je bilo. Znam ja dobro kao otac Davida Dragičevića, previše vremena sam vam dao da mi date ovo", rekao je Davor Dragičević pokazujući na saopštenje Tužilaštva.\nMinistar unutrašnjih poslova RS Dragan Lukač je danas ranije još jednom ponovio da policija RS nije dobila naredbu o sprovođenju istrage.\n"Nije stigla u MUP RS, a kada stigne mi ćemo početi po njoj da postupamo", istakao je Lukač.\nCVIJANOVIĆ: VLADA SE NIJE BAVILA OVIM SLUČAJEM\nVlada Srpske se nikada nije bavila pitanjem u vezi sa stradanjem Davida Dragičevića, izjavila je danas premijerka Željka Cvijanović i dodala da je sve drugo najobičnija manipulacija, spekulacija i laž pojedinih opozicionih poslanika.\nCvijanović je u parlamentu RS rekla da je vladu u netačnom kontekstu spomenuo poslanik SDS-a Nedeljko Glamočak.\n"Zbog javnosti i građana želim da kažem da je to najobičnija manipulacija, spekulacija i laž jer se vlada nikada nije bavila ovim pitanjima. Mi smo od početka govorili da je to stvar Tužilaštva i obraćajući se ranije u Skupštini rekla sam da smatram da poslanici i članovi vlade nisu ti koji mogu uzurpirati nadležnosti nekih drugih organa i institucija. Niti je vlada dostavljala kakve informacije, niti je zadužena i nadležna za takve informacije", naglasila je Cvijanovićeva.\nOna je u obraćanju Narodnoj skupštini izrazila žaljenje što se "došlo u situaciju da se o jednom ovako teškom slučaju i jednoj velikoj tragediji bavimo na ovaj način".\nPoslanici vladajuće većine u Narodnoj skupštini Republike Srpske nisu danas usvojili izveštaj Anketnog odbora, koji smatra da postoji osnov sumnje da je banjalučki mladić ubijen.\nZa izveštaj je glasalo samo 27, a suzdržanih je bilo 37 poslanika, prenela je Fena.\nDavid Dragičević nestao je u noći 17. na 18. mart ove godine, a nakon šest dana potrage u kojoj su učestvovali pripadnici policije, njegova porodica, prijatelji i rodbina, ali i brojni sugrađani, 24. marta nađeno je njegovo beživotno telo na ušću Crkvene u Vrbas.


Liban se nada ruskom naoružanju vrednom oko pola milijarde dolara - Sputnjik Srbija\n01:15 22 Oktobar 2020\nLiban se nada ruskom naoružanju vrednom oko pola milijarde dolara\n20:15 07.01.2017 Preuzmite kraći link\nLiban se nada da će uskoro biti aktiviran projekat vredan više od pola milijarde dolara koji podrazumeva isporuku tenkova i raketnih uređaja iz Rusije, saopštio je državni ministar za poslove predsednika Libana Pjer Raful.\nLiban je krajem prošle godine počeo da izlazi iz dvogodišnje političke krize usled izbora generala Mišela Auna za predsednika te zemlje i formiranja nove Vlade.\nLiban zatražio od Moskve sisteme „Kornet“ i tenkove\nRanije je libanski ambasador u Rusiji Šauki Bu Nasar izjavio da je Liban zainteresovan za isporuku ruskog naoružanja radi borbe protiv terorista. Bejrut je tražio isporuku protivtenkovskih raketnih kompleksa „kornet“, topova i tenkova T-72. On je, takođe, rekao da se detalji razrađuju na ekspertskom nivou.\n„Postoji projekat vredan više od pola milijarde dolara za učvršćivanje moći libanske armije ruskim naoružanjem, uključujući tenkove, rakete i uređaje. Nadamo se da će to pitanje biti aktivirano u uslovima pozitivne atmosfere koja sada preovladava“, rekao je Raful.\nOn je dodao da se Liban i Rusija podudaraju u strateškom zadatku — borbi protiv terorizma. Naftna i gasna sfera je, takođe, prioritet za novu Vladu i predmet interesovanja kada je reč o saradnji sa Rusijom.\n„Ruske kompanije su bile prve koje su istupile sa predlozima za učešće na tenderima za naftu i gas, a neke su već osnovale konzorcijum“, naveo je ministar i dodao da će to pitanje biti razmotreno u nekoliko narednih meseci.\nantitenkovski sistem "kornet", isporuka oružja, Liban


MEI - Aktuelnosti - J. Joksimović i ambasadori EU o borbi protiv KOVID-19\nJ. Joksimović i ambasadori EU o borbi protiv KOVID-19\n15. April 2020. | Beograd\nMinistar za evropske integracije Jadranka Joksimović razgovarala je putem video poziva sa ambasadorima država članica EU. Sagovornici su razmotrili pitanja od značaja za odnose Republike Srbije sa EU, kao i aktuelnosti u pogledu pomoći EU i država članica Srbiji u prevazilaženju posledica izazvanih pandemijom, saopštilo je Ministarstvo za evropske integracije.\nTom prilikom, naglašena je neophodnost zajedničkog evropskog odgovora, ali i solidarnosti EU sa državama kandidatima, poput ukidanja odluke o ograničavanju izvoza medicinske opreme i njihovog uključivanja u buduće fondove EU, koji će se namenski koristiti za ekonomski oporavak od krize. S tim u vezi, istaknuto je da će Srbija u narednom periodu nastaviti da prati sprovođenje aktuelnih mera EU i njihovo prilagođavanje daljim ekonomskim kretanjima uslovljenim krizom.\nJoksimović je naglasila da je efektivnost evropske solidarnosti i mehanizama zajedničkog evropskog odgovora od velikog značaja, budući da je Srbija u ugovornom odnosu sa EU. Taj odnos ujedno pruža i osnov da se poveća sveobuhvatna pomoć i podrška EU, pre svega u pogledu ekonomskog programa koji ima za cilj zaštitu investicija. Ona je takođe izrazila zahvalnost što je Evropska komisija čula i razumela naše poruke, u kontekstu obezbeđivanja hitne podrške za očuvanje egzistencijalnih potreba naših građana, zdravstvenog sistema i privrede.\nSagovornici su se saglasili da je Vlada Republike Srbije na novonastalu situaciju izazvanu pandemijom odgovorila pravovremeno i da je preduzela adekvatne zdravstvene, preventivne i ekonomske mere, koje su u skladu sa merama koje se primenjuju u EU i da, uprkos vanrednim okolnostima, proces proširenja treba da se očuva i nastavi.


Na Kamenici idealno za odmor, ali puni kontejneri | ČA Glas\nPored Ovčar Banje, u blizini Čačka je još jedno omiljeno kupalište Čačana, ali na Kamenici, takozvani „Mali slapovi“. Prema rečima meštana, deo korita je popločan zahvaljujući „Železnicama Srbije“ i sa okolnim rastinjem prestavlja pravu malu oazu mira za porodični celodnevni odmor.\n-Nažalost, sam prilaz mestu je neuređen. Dobrodošlicu vam žele dva kontejnera koja se nalaze na samom parkiralištu ispred kupališta i ako imate sreće, zateći ćete ih polupune ili uglavnom pune, jer se smeće odvozi samo jedan dan sedmično. Mesto pokriva kamera, nesavesni korisnici komunalnih usluga se kažnjavaju, ali to nije dovoljno. Uzdamo se u dobru volju Grada i JKP „Komunalac“ da se ovaj problem reši, makar i pražnjenjem kontejnera dva puta sedmično – priča Jelena Kvrgić, koja se iz grada, doselila baš u ovaj kraj, gde je kupila kuću, kako bi mogla da uživa van gradskih saobraćajnica.\nIako su mnogi osporavali žurke koji su mladi pravili na ovoj reci, ironično, ali nakon jedne od njih, kada je baš Jelena na svojoj FB strani postavila fotografiju na kojoj je plaža prepuna smeća, deca koja su organizovala žurku pohrlila su u velikom broju i sredila čak i ono što nisu oni zaprlajli. Tako da je plaža sada čista, a svakog vikenda tamo je više od 20 partkiranih automobila, porodice dolaze da se rashlade u Kamenici i uživaju u prirodi.\nI sve to, bilo bi mnogo lepše, samo da im nije velike količine otpada. Zbog toga smo kontaktorali JKP „Komunalac“ i šefa Radne jedinice „Čistoća“ Pavla Pavlovića, koji je rekao da je na tom delu ugrađen video nadzor, kao i da su postavljena dva velika kontejnera, da su meštani odgovorni, ali da najveći problem prave oni koji tu izbacuju kabasti otpad, što nam je potvrdila i naša sagovornica.\n–Dva kontejnera od sedam metara kubnih trebalo bi da su dovoljna. Od kada imamo video nadzor Komunalana milicija je hvatala počinioce i to je donekle smanjilo, da tako kažem, prestupe onih koji tu izbacuju kabasti otpad, stari nameštaj i ostavljaju pored kontejnera – objašnjava Pavlović.\nOn objašnjava da kako je taj deo izgledao pre nekoliko godina sada je odličan, ali nažalost, ne postoji mogućnost iznošenja smeća dva puta sedmično.\n-U seskom području je takva dinamika. Mi smo taj deo pojačali +sa dva kontejnera, ali možemo samo jednom sedmično iznositi smeće. Veliki je broj seoskih lokacija i nemamo dovoljno ni mehanizacije, ni ljudstva – zaključio je Pavlović.\nIako meštani hvale radnike „Komunalca“ da kada dolaze da isprazne kontejnere se trude da pokupe sve što je pored ili ispalo iz njih, ali jedina im je nada, za sada, da veruju da će oni koji su to do sada radili prestati tu da bacaju kabasti otpad. Jer, svakako postoji video nadzor, putem koga mogu biti identifikovani, a onda im za nesavesno ponašanje sledi zakonom propisana kazna.\nNAJBOLJI SPORTISTI PO MIŠLJENJU NOVINARA – GODINA KOŠARKE (FOTO)\nU sali Skupštine grada u petak, 13. decembra, održana je ceremonija proglašenja najuspešnijih pojedinaca i klubova, po mišljenju članova Udruženja sportskih novinara Čačka. Ovo je bilo 30.put da novinari biraju najuspešnije sportiste. Podsećamo da je prvih 15 izbora, prvi je bio 1990. godine, organizovao IJP Čačanski glas, da bi posle organizaciju događaja preuzelo Udruženje. NAJUSPEŠNIJI […]


Vesti online / Sport / Fudbal / Gomeš se nada da će Partizan stići do finala Kupa\nGomeš protiv fudbalera Radničkog\nHeroj pobede bio je Rikardo Gomeš koji je bio i strelac jedinog gola.\n- Bila je to jedna dobra i teška utakmica. Radnički ima dobar tim, agresivan, ali mi smo zaista odradili dobro posao i zaslužili pobedu. Za tri dana se ponovo srećemo sa njima u ligi, gde ćemo pokušati da odigramo na ovom nivou, jer ako budemo igrali sa ovom željom i mentalitetom bliži smo pobedi - rekao je Gomeš.\nCrno-beli imaju lepu prednost pred revanš, ali napadač sa Zelenortskih ostrva kaže da je još rano o tome razmišljati.\n- Znači nam što ćemo imati dovoljno vremena i da se uigramo do revanša sredinom maja, ali u međuvremenu imamo težak raspored i mnogo utakmica, tako da o njemu sada konkretno i ne razmišljamo. Znamo samo da će biti to još jedna teška utakmica baš kao ova danas, ali da ćemo dati sve od sebe da budemo u finalu - zaključio je napadač Partizana.\nSavo Milošević: Slađe je kad pobediš ovakvog protivnika\nFUDBAL Iskru Radničkog ugasio Tošić, u finalu igraju "večiti" (VIDEO)\nFUDBAL Partizan preko srpskoligaša do osmine finala Kupa


Predsjednici SNSD-a Milorad Dodik i HDZ-a BiH Dragan Čović pozvali su danas bošnjačku stranu da se što prije pristupi formiranju vlasti na niovu BiH, jer postoji dovoljno kapaciteta.\n"Uvijek smo dovedeni do toga da bošnjačka strana traga za nečim, a onda zarobi čitavu strukturu i ne može ništa da se radi. Inače, sada ih pozivamo da zajedno to završimo", rekao je Dodik na konferenciji za novinare poslije sastanka sa liderom HDZ-a BiH Draganom Čovićem u Mostaru.\n"Očigledno da u BiH ništa ne može ići brzo. Ovo je naš apel - sredite svoju situaciju i dođite da se u skladu sa Ustavom dogovorimo šta ko treba da radi", rekao je Dodik.\n"Nedopustivo se kasni sa formiranjem vlasti u BiH imajući u vidu da je srpska i hrvatska reprezentacija već jasna. HDZ i SNSD čine vođstvo te dvije reprezentacije, čekamo da se u bošnjačkim redovima konsoliduje ta politička volja", objasnio je Dodik.\n"Osnovni element nestabilnosti u BiH jeste zauzimanje pozicija koje pripadaju drugima. U okviru toga treba gledati rješenje `Sejdić-Finci`", rekao je Dodik i podsjetio da je BiH zemlja dva entiteta i tri konstitutivna naroda.\nMilorad Dodik Dragan Čović formiranje vlasti\nPod čuvenim platanima\nNa putu do Mostara Dodik odmorio u Trebinju\nEvropski omladinski olimpijski festival\nDodik na otvaranju EJOF-a\nSNSD traži poštovanje rokova za formiranje vlasti\nDodik: Rusija je ovim pokazala da je uz Srpsku\n4652 glasova 72%\n1811 glasova 28%


Narodno pozorište Mostar - Program - Mostarska liska 2019\nFestival će biti otvoren 19. aprila u 19 sati izložbom "Glumac lirskog treptaja" Safet Pašalić, prvi upravnik Narodnog pozorišta Mostar u foajeru NPM-a, nakon čega gledamo predstavu „Ime“ Matthieu Delaporte & Alexandre da La Patelliere, u režiji Admira Glamočaka i izvedbi ansambla Pozorišta mladih Sarajevo sa početkom u 20 sati.\nZašto je poludeo gospodin R?, JDP Beograd\nU nedjelju, 21. aprila gledamo predstavu „Anđeli Babilona“ Mate Matišića, u režiji Admira Glamočaka, nastala u produkciji Narodnog pozorišta Mostar, dok u ponedjeljak 22. aprila dočekujemo goste iz Hrvatske. Riječ je o predstavi „Mušica“ nastala prema tekstu Angela Beolca Ruzzentea, u režiji Silvije Vadla, a koju izvodi ansambl Gradskog kazališta Sisak i Doma kulture Kristalna kocka vedrine.\nMušica, Dom kulture Kristalna kocka vedrina, GK Sisak\nUtorak, 23. april, rezervisan je za nastup Oxygen Production iz Sarajeva i predstavu „Narodni poslanik“ Branislava Nušića, u režiji Alena Muratovića. Narednog dana, 24. aprila također uživamo u izvedbi gostiju iz Beograda, ovog puta nastupa Presek Dijagonala sa predstavom „Brak mrak“ Antonija Amurija, čiju režiju potpisuje Tea Puharić.\nNaši dani, Narodno pozorište RS\nFestival će biti zatvoren 26. aprila, ceremonijom dodjele nagrada i koncertom kantautora Damira Imamovića koji će biti održan u čast nagrađenima.\nDamir Imamović jedan je od najznačajnijih izvođača sevdaha danas i čovjek koji je u tradicionalnu muziku BiH unio jedan novi umjetnički duh. Njegova pojava na muzičkoj sceni 2005. godine proizvela je novi talas interesovanja za sevdah, ali i inovativno viđenje ove forme. Nazivali su ga 'revolucionarem sevdaha' (sevdalinkas.com), 'novim pravcem u sevdahu' (fRoots), pa čak i 'kraljem sevdaha' (The Huffington post).\nTakođe, mole se novinari koji žele pratiti Festival da se za akreditacije obrate upravi Pozorišta najkasnije do 10.04.2019. godine.


EP: Ne namećemo rešenja, ukazujemo na opcije u međustranačkom dijalogu – Dnevni Magazin\nEP: Ne namećemo…\nVladimir Bilčik, Tanja Fajon, Eduard Kukan i Knut Flekenštajn u zajedničkom saopštenju napominju da radni dokument koji su oni predstavili nije “politički sporazum” već da daje “moguće orjentacije” učesnicima u Međustranačkom dijalogu.\n“Na samim učesnicima je da dođu do međusobnog dogovora. Naša uloga je da pomažemo na putu ka postizanju sporazuma. Želimo najbolje za Srbiju i nismo ovde da namećemo neke posebne stavove ili unapred pripremljena rešenja”, navodi se u saopštenju posrednika EP.\n“Cilj je imati smislene i konstruktivne diskusije orijentisane na rezultate u Beogradu i, ako je moguće, postići politički dogovor”, zaključuje se u pisanom saopštenju objavljenom koji je objavio EP.\nSvetska konferencija predsednika skupština završena u Beču, usvojena zajednička deklaracija


Foto: Tanjug | Brnabić: Kurti najavljuje dalje kršenje CEFTA sporazuma\nTanjug 11.10.2019 15:49\nBEOGRAD - Izjava Aljbina Kurtija da će ukoliko postane premijer takozvane kosovske vlade uvesti reciprocitet sa Srbijom, kako ekonomski, tako i političkI je još jedna najava daljeg kršenja CEFTA sporazuma, rekla je danas premijerka Srbije Ana Brnabić.\n"Mi ne kršimo CEFTA sporazum ukoliko urade to što najavljuju, bez obzira da li ukinu 100 odsto takse sa BiH. Ništa se specijalno neće promeniti. Nastaviće da krše CEFTA sporazum, kao i Sporazum o stabilizaciji i pridruživanju koji imaju sa EU", rekla je Brnabić.\n"Moja poruka je, molim vas, pogledajte CEFTA sporazum koji je potpisan 2006. godine i pridržavajte ga se", rekla je ona.\nNavodeći da Kurti na taj način najavljuje i sprečavanje slobodnog kretanja ljudi, Brnabić je kazala da je Beograd i predsjednik Srbije Aleksandar Vučić još prije nekoliko godina pozivom na mini šengen dao pravac u kojem cijeli Zapadni Balkan treba da se kreće, a što bi značilo i ljudima i privredi.\nBrnabić kaže da je to juče potvrđeno potpisivanjem Deklaracije sa Sjeverrnom Makedonijom i Albanijom i izražava nadu da će se i ostatak tog regiona pridružiti toj deklaraciji.\n"To je najbolje za ljude bez obzira da li su Albanci, Srbi, Makedonci. Potpuno je nebitno. To je jedini način da mladi ostanu ovde i ako Kurti ili bilo ko drugi iz Prištine želi da otera mlade jlude odavde, onda su ovim što rade na dobrom putu", ocijenila je Brnabić.\nAna Brnabić Aljbin Kurti


Vučić: U utorak stiže još 250.000 doza ruske vakcine - Sputnjik Srbija\n12:19 16.01.2021 Preuzmite kraći link\nU utorak u Srbiju stiže još 250.000 doza ruske vakcine protiv virusa korona „Sputnjik Ve“ (Sputnik V), najavio je predsednik Aleksandar Vučić.\nVučić je to izjavio nakon što je u Srbiju stiglo milion kineskih vakcina kompanije „Sinofarm“.\nKako je naveo, do srede ćemo imati ukupno 1,4 miliona doza vakcine, a kineskom će biti vakcinisano pola miliona građana Srbije.\nVučić je dodao da će u ponedeljak u Srbiju stići i novih 19.500 doza „Fajzerove“ vakcije.\nSrbija bi, preko Kovaksa trebalo da dobije 460.000 doza „AstraZeneke“, rekao je Vučić, napominjući da se još ne zna kada će to biti. On je dodao i da je namera da se nabavi i „Modernina“ vakcina, preneo je Tanjug.\n„Imaćemo pet ili šest vakcina različitih proizvođača“, rekao je Vučić.\nVučić je dodao da ga brine novi soj virusa, jer sve što se zbiva u zapadnoj Evropi, dođe kasnije i kod nas, pa je zato zamolio ministra zdravlja da se vakcinacija ubrza.\nNajviše građana Srbije prijavilo se za rusku vakcinu Sputnjik Ve!\nRusija: Treća vakcina protiv virusa korona biće registrovana narednih dana\nAleksandar Vučić, virus korona, vakcina, Sputnjik V, Srbija


Otvara se Savetodavni centar za mlade poljoprivredniкe u Kancelariji za mlade Grada Sremska Mitrovica - Ozon Media\nOtvara se Savetodavni centar za mlade poljoprivredniкe u Kancelariji za mlade Grada Sremska Mitrovica\nSremska Mitrovica – Кancelarija za mlade Grada Sremska Mitrovica uzela je učešće u projektu ”Poljoprivreda je spremna za inovacije (AGRI): prema održivom sistemu podrške mladima u poljoprivredi u Srbiji”, koji sprovodi Omladinski klub Novi Pazar u partnerstvu sa Udruženjem mladih agronoma. U okviru ovog projekta biće pokreće se Savetodavni centar za mlade poljoprivredniкe.\nGlavna ideja ovog pilot projekta je da se maksimalizuje angažovanje lokalnih poljoprivrednika i mladih poljoprivrednika iz udaljenih i nerazvijenih područja, osnivanjem Savetodavnog centra za mlade poljoprivrednike u okviru lokalne kancelarije za mlade u 15 opština u Srbiji, koji će pružati podršku mladima koji su zainteresovani ili već imaju karijeru u poljoprivredi, da svoju karijeru pokrenu ili unaprede. Jedna centar biće otvoren upravo u Sremskoj Mitrovici.\n“Savetodavni centar za mlade namenjen je poljoprivrednicima starosti od 18 do 40 godina, s tim što ćemo akcenat staviti na one mlađe, jer njima možda najviše treba pomoć. Svim zainteresovanim poljoprivrednicima pre svega nudićemo informacije, ali i organizovati niz različitih aktivnosti – radionice, tribine, edukacije, radićemo na povezivanju poljoprivrednika, a u planu nam je i da obiđemo više uspešnih gazdinstava, kao i da organizujemo odlazak na Poljoprivredni sajam u Novom Sadu”, kaže Biljana Matić, koordinator KZM Sremska Mitrovica.\nPrijave za učešće u radu Centra mogu se podneti već od ponedeljka, 2. marta u prostorijama Kancelarije za mlade Grada Sremska Mitrovica.\n“Projekat je već startovao, a ovo su neki prvi koraci u okviru istog, odnosno upoznavanje javnosti sa radom Centra i ciljem njegovog otvaranja. S tim u vezi vrlo brzo ćemo organizovati jedan info dan, a planiramo i da posetimo Srednju prehrambeno – šumarsku i hemijsku školu, s obzirom da u okviru škole postoji smer poljoprivredni tehničar. Interesuje nas šta konkretno mlade zanima, da li je to ratarstvo, stočarstvo, voćarstvo ili neka druga oblast poljoprivrede”, kaže Matić.\nOna poziva sve mlade poljoprivrednike da od ponedeljka posete Kancelariju (Svetog Dimitrija 10) i da se uključe u rad Savetodavnog centra.\nDva mladića uhapšena zbog tešкih кrađa i neovlašćenog držanja opojnih droga


Vučić čestitao Janši na novom mandatu – RTV SUNCE Arandjelovac\nHome » Srbija » Vučić čestitao Janši na novom mandatu\n„Primite iskrene čestitke povodom stupanja na dužnost nove Vlade Republike Slovenije sa Vama kao premijerom, uz najbolje želje da Vašoj zemlji obezbedite dalji napredak, a građanima blagostanje“, navodi se u čestitki, saopštila je Služba za saradnju s medijima predsednika.\nIstakao je da je Srbija prijatelj i pouzdan partner Slovenije.\n„Verujem da će naše dobre političke odnose pratiti sve bolje ekonomske veze, kao i saradnja u svim drugim oblastima, na dobrobit građana obeju zemalja. Zato se nadam da će da bude nastavljena dobra praksa održavanja zajedničkih sednica Vlada Srbije i Slovenije“, naveo je Vučić.\nSrbija, dodaje, ceni podršku Slovenije na našem evropskom putu.\nPrethodna: Vremeplov (14. mart 2020)\nSledeća: RTV Sunce – Radovi JKP „Zelenilo“


Devizne rezerve NBS na kraju septembra 10,51 milijarda evra\nBeta\t 12. oktobra 2015. 18:50\nDevizne rezerve Narodne banke Srbije (NBS) na kraju septembra iznosile su 10,51 milijarda evra, što je za oko 100 miliona evra manje nego na kraju avgusta, saopštila je danas NBS.\nTaj iznos deviznih rezervi obezbeđuje pokrivenost novčane mase (M1) od 279 odsto i oko sedam meseci uvoza robe i usluga.\nVeći devizni prilivi bili su po osnovu prodaje državnih hartija od vrednosti denominovanih u evrima na domaćem finansijskom tržištu, intervencija NBS na međubankarskom deviznom tržištu, korišćenja kredita i donacija u ukupnom iznosu od 102,8 miliona evra.\nZnačajniji odlivi iz deviznih rezervi realizovani su po osnovu izmirivanja obaveza države prema inokreditorima u iznosu od 170,7 miliona evra, povlačenja devizne obavezne rezerve banaka u neto iznosu od 71,3 miliona evra i otplate duga MMF-u u iznosu od 14,6 miliona evra na ime iskorišćenih sredstava u okviru stand-baj aranžmana iz 2009. godine.\nNeto devizne rezerve na kraju septembra iznosile su 8,48 milijardi evra.\nTrgovine devizama na međubankarskom deviznom tržištu u septembru je iznosila 366,8 miliona evra i bila je za 246,4 miliona evra manja nego u prethodnom mesecu. U prvih devet meseci ove godine u međubankarskoj trgovini realizovano je ukupno 5,95 milijardi evra.\nDinar je u septembru nominalno ojačao prema evru za 0,4 odsto, a NBS je intervenisala na međubankarskom deviznom tržištu kupovinom 80 miliona evra kako bi ublažila prekomerne dnevne oscilacije kursa


Da li biste odseli u najstrašnijem hotelu na svetu? - Smedia\nDa li biste odseli u najstrašnijem hotelu na svetu?\nEtington Park, veličanstvena građevina sagrađena u 12. veku, još uvek prima goste, pa je nakon brojnih promena trenutno u funkciji hotela.\nOno što ovaj hotel čini posebnim je činjenica da je jedna od retkih poznatih ukletih građevina koja i dalje funkcioniše i samim tim privlači brojne goste sklone neobičnim iskustvima, dok odbija druge.\nHotel je bio porodično imanje sve do 1912. godine, a od tada do 1935. je nekoliko puta menjao vlasnike, da bi završio kao dom za penzionere.\nIpak, izgleda da bogata prošlost ove građevine ima i svoje breme jer...


Digitalna transformacija velika šansa malih zemalja | Privredna komora Crne Gore\nTo je saopšteno na online panel-diskusiji „Digitalno transformisano sjutra“, koja je organizovana u okviru projekta „100 NAJVEĆIH u Crnoj Gori 2020“.\nOsnivač BI Consultinga, provajdera poslovnih informacija, Ratko Nikolić, kazao je da su aktuelna dešavanja sa pandemijom novog koronavirusa iz korijena promijenila uobičajeno funkcionisanje.\n„Pandemija je uticala i na ovaj naš događaj, i to u dva ključna momenta: kao prvo, premjestila nas je u online zonu, pa smo sada na ovaj način dostupni značajno većem broju pratilaca. A kao drugo, upravo je potvrdila važnost i aktuelnost izabrane teme danas u svijetu, ne samo u Crnoj Gori. Pandemija nas je bukvalno “gurnula”u digitalnu transformaciju i tako odagnala i posljednju dileme, ako je uopšte bilo, da li nas čeka digitalno transformisano sjutra“, istakao je Nikolić.\nDržavni sekretar u Ministarstvu ekonomije, Milan Srzentić, kazao je da je trenutna kriza mnogima dokazala da se može funkcionisati brže i efikasnije, a da to istovremeno bude i jednostavnije i komfornije „nego što smo navikli“.\n„Moramo pokušati da ovu situaciju iskoristimo kao akcelerator razvoja crnogorskog digitalnog ekosistema koji će nas i kao zajednicu i kao pojednice učiniti konkurentnijim i uspješnijim“, rekao je Srzentić.\nPredstavnica Ministarstva finansija, Bojana Bajić, ocijenila je da je period pandemije COVID-19, koja ne poznaje granice zemalja širom svijeta, dodatno naglasio potrebe građana i privrede u vanrednim uslovima, ukazao na primjenu tehnologije u službi zaštite javnog zdravlja i ubzao proces digitalne transformacije.\n„Taj proces je vidljiv u korišćenju informaciono-komunikacionih tehnologija u finansijama, zdravstvu, obrazovanju, trgovini i mnogim drugim sferama života i rada ovih dana, a što je rezultat ciljeva i napora Vlade Crne Gore u prethodnom periodu na unapređenju dostupnosti usluga“, rekla je Bajić.\nMehanizam koordinacije procesa digitalne transformacije koja, kako je ukazala, obuhvata ljude, strategiju, međusobnu saradnju, tehnologiju, sa posebnim osvrtom na održivost i finansiranje aktivnosti obuhvaćenih tim procesom biće, kako smatra, u fokusu razvoja Crne Gore koja teži napretku kvaliteta života njenih građana.\nGeneralni direktor Direktorata za elektronsku upravu i informatičku bezbjednost u Ministarstvu javne uprave, Dušan Polović, kazao je da će ubrzanom razvoju digitalizacije i digitalnoj trasnformaciji u Crnoj Gori doprinijeti izgradnja snažne digitalne infrastrukture i dostizanje visokog nivoa informacione bezbjednosti, „kojima je Vlada Crne Gore posvećena kroz brojne aktivnosti, a čijim ćemo rezultatima brzo biti svjedoci u Crnoj Gori“.\n„Uvođenje savremenih informatičkih rješenja za elektronsku upravu, u smislu pružanja elektronskih usluga građanima i privredi, kroz upotrebu nacionalnih portala i sistema za identifikaciju i administrativno plaćanje, razmjenu podataka između organa, a u skladu sa zakonima o elektronskoj upravi i elektronskom identifikacionom dokumentu i elektronskom potpisu, omogućiće modernu servisno orjentisanu javnu upravu“, smatra Polović.\nSekretarka Odbora udruženja za informacione i komunikacione tehnologije Privredne komore Crne Gore, Nada Rakočević, istakla je da digitalno transformisano sjutra neminovno dolazi, a da bi to bilo naše bolje sjutra, neophodno je, kako je pojasnila, sinergijski i strateški pristupiti definisanju i realizaciji aktivnosti koje su pred nama.\n„Ulaganje i oslanjanje na kapacitete domaćeg IT sektora, digitalno osviješćeni lideri i informatički pismeno društvo, garant su uspješne digitalne transformacije, što će doprinijeti podizanju konkurentnosti digitalne ekonomije i privrednom rastu Crne Gore“, rekla je Rakočević.\nOna je dodala da će Privredna komora Crne Gore, u saradnji sa svojim članicama, i dalje biti pouzdan i konstruktivan partner donosiocima razvojnih politika u podizanju konkurentnosti digitalne ekonomije i privrednom rastu Crne Gore.\nCIO u Crnogorskoj komercijalnoj banci, Ivan Vučinić, ukazao je da je pandemija u velikoj mjeri promijenila način života i postala svojevrsni katalizator digitalne transformacije, a usluge „on line“ trgovine, kao i mnogi drugi elektronski servisi, kako je rekao, doživljavaju eksponencijalni rast u novonastaloj situaciji.\n„Banke su omogućile da građani uplaćuju donacije, plaćaju režije, naručuju namirnice i pribor za školu od kuće, i da na taj način zadovolje osnovne potrebe a ipak ostanu doma. Kompanije moraju iskoračiti i pružiti svoje usluge u digitalnom svijetu i to više nije stvar izbora“, ocijenio je Vučinić.\nRukovodilac Odjeljenja za projekte i digitalizaciju u Crnogorskoj komercijalnoj banci, Saša Šćekić, naveo je da je digitalno bankarstvo postalo potreba, da raste broj korisnika e-Banking usluga i elektronskih transakcija i da je primarna komunikacija online.\n„Banke su klijentima omogućile da koriste digitalne servise za plaćanje računa i upravljanje finansijama na bezbjedan i udoban način - uz niz dodatnih povoljnosti u periodu pandemije. Ovo će dodatno ubrzati inovacije, migriranje standardnih usluga na digitalne kanale i transformaciju filijala u savjetodavne funkcije“, pojasnio je Šćekić.\nDirektor Sektora za poslovne korisnike u Crnogorskom Telekomu, Predrag Perković, rekao je da je situacija sa koronavirusom pokazala da od stepena digitalne transformacije kompanije zavisi njena sposobnost da u vanrednim okolnostima zadrži kontinuitet u poslovanju.\n„Uvjeren sam da ubuduće kompanije nećemo procjenjivati na osnovu njihove stope rasta koliko na osnovu parametara njihove održivosti i kontinuiteta poslovanja. A povezanost je preduslov tog kontinuiteta i digitalizacije, zbog čega je naša uloga kao telekomunikacionog lidera ključna“, poručio je Perković.\nOsnivač i generalni direktor Čikoma, Vladan Tabaš, rekao je da se godinama o digitalnoj transformaciji više pričalo, nego što se živjela.\n„Stvarali smo digitalnu infrastrukturu, ali je nismo koristili u punom kapacitetu, razvijali smo servise koje su koristili samo oni koji jasno vide u digitalnu budućnost. Da li je trebalo da nam se desi korona da shvatimo da je naš najbolji i najbrži put u budućnost Digitalna Crna Gora?“, upitao je Tabaš.\nOn smatra da digitalnu sadašnjost koju živimo moramo nastaviti, podići stepen digitalnih vještina na više i ozbiljnije nivoe i mijenjati sopstvenu svijest o potrebi za digitalnom transformacijom društva u cjelini.\n„Digitalna transformacija nije privilegija samo velikih i bogatih, već i velika šansa malih zemalja. Ona ne može pomoći da prevaziđemo ekonomski i društveni jaz, ali njena primjena može da ubrza njegovo smanjenje. Digitalna ekonomija kao jedan od puteva ka digitalnoj transformaciji istovremeno je i njen ishod. I naša šansa. Nažalost, trebalo je da nam se desi pandemija pa da to shvatimo“, zaključio je Tabaš.


22. januar/siječanj, 2006.\nMnoge ličnosti iz država Balkana i iz čitavog sveta uputile su izraze saučešća porodici preminulog predsednika Kosova Ibrahima Rugove.\nGotovo svi izrazi saučešća sadrže istovetnu poruku: Ibrahim Rugova je bio čovek koji se zalagao za mirno rešenje i za izbegavanje sukoba.\n"Ibrahima Rugovu uvažavao sam kao političara i dugogodišnjeg lidera kosovskih Albanaca. Iskreno žalim zbog njegove smrti koja je veliki gubitak za sve Albance na Kosovu i Metohiji.", stoji u pisanoj izjavi predsednika Srbije Borisa Tadića.\n"Rugova je prepoznat kao lider koji se tokom političkog delovanja zalagao za dijalog i mirno razrešavanje odnosa na Kosovu, protiveći se ekstremizmu", stoji u telegramu saučešća koji je porodici Rugova uputio predsednik Crne Gore Filip Vujanović.\nU saučešću predsednika državne zajednice Srbije i Crne Gore Svetozara Marovića porodici Rugova stoji da je preminuli predsednik Kosova "bio poznat i cenjen kao zastupnik miroljubivog načina ostvarivanja političkih ciljeva." Saučešće su uputili ministar spoljnih poslova Srbije i Crne Gore Vuk Drašković, predsednik Skupštine Vojvodine Bojan Kostreš i član Predsedništva Bosne i Hercegovine Sulejman Tihić.\n"Nadam se i verujem da će legitimni predstavnici Albanaca na Kosovu znati nastaviti putem kojim je krenuo Rugova, zauzimajući se snažno za prava albanskog stanovništva Kosova, ali i izbegavajući ekstremizam koji bi mogao ugroziti ostvarenje ciljeva kojima se teži", navodi se u izjavi predsednika Hrvatske Stjepana Mesića.\nPredsednik Hrvatske Stjepan Mesić je izrazio nadu da će legitimni predstavnici Kosova znati da nastave putem kojim je krenuo Ibrahim Rugova, zauzimajući se za prava Albanaca, ali izbegavajući ekstremizam.\nPolitički predstavnici Srba na severu Kosova smatraju da izbor novog predsednika Kosova ne bi trebalo da dovede do bitnijih političkih potresa.\n"Mislim da će to izazvati političke potrese u partiji i da je najveći problem kako izabrati njegovog naslednika u partiji, a mnogo manji u Skupštini", izjavio je u subotu Oliver Ivanović jedan od političkih predstavnika Srba sa Kosova, prenela je agencija Beta.\nMomčilo Trajković, čelnik Srpskog pokreta otpora Kosova izjavio je Radiju Slobodna Evropa da je predsednik Kosova Ibrahima Rugove "veoma mudro vodio albanski separatistički pokret na Kosovu".\nGeneralni sekretar Ujedinjenih nacija (UN) Kofi Anan je pozvao zvaničnike Kosova na jedinstvo navodeći da veruje u zrelost institucija Kosova i da veruje da odlazak kosovskog predsednika neće uništiti taj proces.\nIbrahim Rugova je "odigrao ključnu ulogu u pomaganju Kosovu da ide dugim i često mukotrpnim putem ka pomirenju, trajnom miru i stabilnosti", stoji u poruci generalnog sekretara NATO-a Japa de Hopa Shefera (Jaap de Hoop Scheffer).\nTelegram saučešća iz Francuske predsednika Žaka Širaka (Jacques Chirac) govori o Ibrahimu Rugovi kao osobi kojoj valja odati priznanje za "istorijsku ulogu i političku hrabrost".


Za novčane doznake iz inostranstva plaća se porez od 10 odsto | BL Portal\n8. Maja 2019. 0:07\nAko vam rođak iz inostranstva pošalje 100 maraka, Poreskoj upravi Republike Srpske dužni ste 10 KM. Kazna za nepoštovanje ovog zakona u rasponu je od 500 do 1500 maraka. Trenutni propisi ne razlikuju pomoć porodici od naknada za obavljen posao putem interneta.\n“Kada su u pitanju pokloni i novčane doznake iz inostramstva zakon nije predvidio izuzetke od obaveze prijavljivanja i plaćanja ovog poreza, takođe u slučaju postojanja sumnje banke su dužne da poreskoj upravi dostave sve podatke i informacije o depozitima i finansijskim transakcijama fizičkih lica na osnovu kojih se vrši utvrđivanje konkretne poreske obaveze fizičkog lica”, kaže Dragan Zorić, načelnik Odjeljenja u sektoru za usluge poreskim obveznicama .\nTags: doznaka, inostranstvo, novac, novčane doznake, porez\nŽalba zakočila “Banj bus”\nCineplexx Palas – Repertoar od 09. do 15. maja\nNeobična pojava za naš region: Formirana pijavica iznad Gradiške VIDEO\n17. Maja 2021. 12:28


Mlekara “Bodri” okupila 220 proizvođača mleka i voća › Made-in-Germany.rs\nTakovska mlekara “Bodri” dogovorila je prošle nedelje plan saradnje za ovogodišnju proizvodnju sa 120 proizvođača mleka, više od 100 voćara i sakupljača šumskih plodova, kao i sa svojih 28 stalno zaposlenih radnika.\nNa obeležavanju desetogodišnjice rada ove mlekare, vlasnik Ljubiša Drinjaković, koji je u Nemačkoj završio fakultet, a radni vek proveo u preradi mleka, objasnio je da “Bodri”. poseduje kapacitet prerade 5.000 litara mleka koje obezbeđuje od proizvođača, prenosi agencija „Beta“.\n– Naši proizvođači mleka svoje krave hrane livadskim senom sa padina Suvobora i Rajca, gde se ne bacaju hemijski preparati, a saobraćajnice su daleko. Proizvodimo isključivo voćne jogurte, jer je ovo voćarski kraj. Imamo ih 12 vrsta za srpsko tržište i izvoz – istakao je Drinjaković i objasnio da tržište prihvata proizvode mlekare “Bodri”, jer su sve analize pokazale da se radi o proizvodima sa ekološkog područja.\nOd MiG na 11/04/2015 / Investicije, Poljoprivreda, Prehranbena industrija, Proizvodnja, Tržište rada / Ostavite komentar


Krizni štabovi u BiH odlučili: Ako dođe do rata, vojnici će morati držati distancu i nositi maske\nPlamen rata u Bosni i Hercegovini samo što nije buknuo, ali čak i tri strane znaju da moraju djelovati u skladu modernog vremena. Pored novog načina ratovanja u vidu naprednih tehnologija, potrebno je sukobe prilagoditi i trenutnoj situaciji u svijetu.\n“Dobili smo preporuke kriznih štabova oba entiteta, koji su usaglašeni i odobreni, a koje smo mi predstavnici tri konstitutivna naroda usvojili. Jako je važno da pored Ženevske i ostalih konvencija o ratovanju, uvrstimo i trenutne odredbe kriznih štabova kada je u pitanju zaštita od koronavirusa. Poželjno je da vojnici budu vakcinisani, a oni koji nisu morat će svakih 48 sati raditi PCR test, kako bi se vidjelo da li mogu na prvu liniju ili ne. Pored toga usvojen je još i niz odredbi i pravila ponašanja za buduće ratne sukobe”, kaže Milorad Dodik, lider Srba u BiH.\nVojnici će morati poštivati sve odredbe koje su usvojene, kako bi ratovanje teklo što bolje i sigurnije za sve, bez rizika da se virus širi po prvim linijama.\n“Vojnici će morati dezinfikovati puške svako jutro, držati distancu u rovovima minimalno dva metra, i nositi maske sve vrijeme dok su na prvoj liniji. Pored toga, zabranjuje se dva puta zaredom koristiti zolju bez dezinfekcije, kao i borba prsa u prsa, jer bi tada vojnici puhali jedni drugima u facu i virus bi se mogao brzo proširiti. Važno je naglasiti da svaki vojnik koji primijeti simptome koronavirusa, dužan je da se obrati svom nadređenom oficiru, kako bi ga isti poslao u izolaciju. Zabranjeno će biti dejstvovati po izolatorijima i konvojima koji prevoze vojnike pozitivne na koronavirus. Također se zabranjuje diranje tuđih bombi, jer se može lako prenijeti i putem dodira. Masovno strijeljanje civila i zakopavanje u istu jamu strogo se zabranjuje, sve dok se civilima ne uradi PCR ili antigenski test”, rekao je Goran Čerkez ispred Kriznog štaba FBiH.\nKako bi se vršila kontrola da li se vojnici pridržavaju ovih odredbi, Međunarodna zajednica će putem vojske UN-a, vršiti nenajavljenu inspekcijsku kontrolu rovova. Sve strane su u tom trenutku dužne prekinuti vatru, dok se kontrola ne izvrši. Ukoliko se neka strana ne bude pridržavala propisanih pravila, biće im uveden embargo na oružje i pravo da zatraže NATO bombardovanje.


Iguain dočekao "tačku psihičke smirenosti" i najavljuje borbu za LŠ! - Sportske.net\nIguain dočekao "tačku psihičke smirenosti" i najavljuje borbu za LŠ!\nFudbaler Juventusa Gonzalo Iguain rekao je danas da njegova ekipa može da osvoji Ligu šampiona, ali da mora da ostane mirna.\nLemina odlazi u Premijer ligu?Rat premijerligaša za fudbalera Juventusa'Prljav veš' je izneo Dani Alveš: "Barsa je veštački klub, to su nezahvalnici!"Problemi u Juventusu pred put u PortoOno kad si ljudina - Znate li kako je Robi Bađo proveo 50. rođendan?\nFudbaleri Juventusa igraju u sredu od 20.45 na gostujućem terenu protiv Porta, prvu utakmicu osmine finala Lige šampiona.\n"Možemo da osvojimo Ligu šampiona, ali moramo da budemo mirni. Porto? Divan stadion, lepa atmosfera protiv ekipe koja uvek igra u Ligi šampiona. Jaki su, moramo da budemo oprezni. Znam da smo i mi jaki i da možemo da odemo do samog kraja. Taj put moramo da počnemo na gostovanju protiv Porta", rekao je Iguain za italijanske medije.\nOn je naveo da je razgovarao sa golmanom Porta Ikerom Kasiljasom, da imaju dobar odnos, ali i da je lepo davati golove kvalitetnim golmanima.\nIguain je letos iz Napolija za 90 miliona evra došao u Juventus. On je rekao da je to bila dobra odluka i da ne oseća pritisak, kao i da se oseća privilegovanim jer ga je klub doveo sa ciljem da osvoji evropski trofej.\n"Napredujete kada igrate u ekipi sa najboljim fudbalerima, to je logično. Ko god da si, uvek možeš da učiš. Sve što moraš da uradiš je da gledaš Djidija (golman Bufon), on je sve osvojio, ali i dalje trenira kao dečak. Isto važi i za Danija Alvesa i ostale saigrače. Glad za pobedama vas tera na to, čak iako ste sve to već uradili i osvojili", naveo je argentinski napadač.\nIguain je dodao da je zadovoljan odnosom igrača, kluba i navijača i da se dobro uklopio.\n"Pobede nisu važne, one su jedine koje znače i to nije kliše već najjasniji primer naše ekipe. Dođeš u klub i ne radi se o tome da se promeniš, već se trudiš da popraviš svoje slabe tačke. Tu su i treneri koji nikada ne greše, pa samo možeš da se koncentrišeš na igru. Imam 29 godina, dostigao sam tačku psihičke smirenosti. Igram za tim koji će se boriti za Ligu šampiona i pronašao sam divan grad", rekao je Iguain.\n"Igrati na stadionu Juventusa je spektakularno. Pre nego što izadješ na teren vidiš fotografije (Mišela) Platinija, (Roberta) Bađa, (Zinedina) Zidana, (Aleksandra) Del Pjera i onda kažeš sebi: 'Kako da ne dam sve od sebe' ", naveo je Iguain.


Sve više Banjalučana sakuplja puževe i šumske plodove, dnevnica i do 100 maraka – mojKontakt portal – Radio Televizija Kontakt\nSve više Banjalučana sakuplja puževe i šumske plodove, dnevnica i do 100 maraka\nPrethodni period išao je naruku sakupljačima puževa koji trljaju dlanove zbog dobre zarade. Po okolnim livadama, brdima na periferiji grada proteklih dana moglo se vidjeti na desetine građana sa štapom i kesom u rukama.\nOtkupljivači puževa za kilogram ovih životinja plaćaju od 1,20 do 1,50 KM.\nBanjalučanka Milena Stevanović, koja je već neko vrijeme nezaposlena, kaže da kada su vremenske prilike pogodne, sa dosta vlage, uz pomoć djece za dva do tri sata može da sakupi i do 20 kilograma puževa.\n– Imam troje djece, samo suprug radi, a ja sam ostala bez posla na kome su mi za godinu i po isplaćene svega dvije plate. Hvala bogu pa puževa ove godine ima na pretek. Sakupljajući puževe zaradimo solidnu dnevnicu i nama više i ne treba – rekla je Stevanovićeva.\nDodala je da je prethodnih godina viđala komšije kako sakupljaju puževe po Poniru i Starčevici i pomalo se čudila.\n– Sad vidim da to nije čudno, već korisno. U početku sam u “berbu” išla sama, ali sad kad sam vidjela da to nije nimalo naporan posao, povela sam i djecu – kazala je Stevanovićeva dodajući da će, poslije sakupljanja puževa, krenuti i branje gljiva.\nPenzionerka Marija Ristić kaže da se već uhodala u ovom poslu.\n– Odem rano izjutra, već znam gdje se može naći najviše puževa, gljiva i šumskih jagoda. Dnevno mogu da zaradim najmanje 20 maraka, a otkupljivači novac najčešće daju odmah po predaji robe. Oni koji se duže bave ovim poslom mogu mnogo više da zarade – kazala je Ristićeva.\nDodala je da joj je jedan čovjek pričao da je nedavno samo za nekoliko časova sakupio više od 50 kilograma puževa.\nOtkupljivač puževa i drugih šumskih plodova Dejan Milaković je istakao da je interesovanje građana za ovu vrstu posla iz godine u godinu sve veće zbog teške finansijske situacije.\n– Puževe po kilogramu plaćamo 1,20 KM, dok za gljive izdvajamo od pet do 10 maraka, sve zavisi od tržišta. Trenutno je u jeku otkupljivanje šumskih jagoda, a cijena je osam maraka po kilogramu – kazao je Milaković.\nDodao je da su u aprilu i maju ove godine otkupili 50 tona puževa.\nU Upravi za indirektno oporezivanje BiH ističu da je lani iz BiH ukupno izvezeno 791.908 kilograma puževa ukupne vrijednosti 8.929.984 KM.\n– Puževi su izvoženi u Francusku, Rumuniju, Italiju i Srbiju – dodao je portparol UIO Ratko Kovačević, piše Glas Srpske.\nCentar za radioterapiju u Banjaluci najbolji u regionu\nSlab zemljotres u okolini Banjaluke


GASTROSKOPIJA - PRIPREMA ZA PREGLED - Poliklinika Human\nGASTROSKOPIJA – PRIPREMA I INFORMACIJE O PREGLEDU\nGastroskopija je endoskopska metoda koja označava „pogled u unutrašnjost“ gornjeg digestivnog sistema.\nIako se ovaj pregled često naziva samo gastroskopija, puni naziv je ezofago – gastro – duodenoskopija (EGDS) i njom može pregledati jednjak (ezofagus), želudac (gaster) i dvanaestopalačno crevo (duodenum).\nProcedura traje oko 15 minuta i nije bolna, već više neprijatna jer pacijenti mogu imati izražen nagon za povraćanjem. Obavlja se u posebno opremljenoj prostoriji za gastroskopiju ili na krevetu u jedinici intenzivne nege.\nPacijenti ne treba da jedu i piju ništa osam sati pre gastroskopije. Dan pre pregleda ne treba konzumirati mleko i mlečne proizvode, a večera treba da bude vrlo lagana (dvopek i čaj)\nAko se sprovodi ujutro, posle ponoći se ne sme konzumirati hrana. Lekove koje pacijent svakodnevno uzima može uzeti i sada uz malo vode najmanje tri sata pre pregleda\nPre pregleda treba da se urade laboratorijske analize krvi (KKS, PT, PTT INR). Ako se planira uzimanje uzroka tkiva, biopsija, bar 5 dana pre pregleda treba prekinuti uzimanje analgetika i nesteroidnih antiinflamatornih lekova\nPotrebno je skinuti zubnu protezu ako je to moguće izvesti. Pre pregleda se proverava puls i pritisak\nUkoliko pacijent ima alergije, srčane ili plućne bolesti primenjuje se pojačan medicinski nadzor tokom gastroskopije. Tokom pregleda mogu da se mere srčani otkucaji, nivo oksigenacije krvi i krvni pritisak\nPregled je dostupan u poliklinici Humano.


Novasloboda | Nota Izraela: Livne preregistrovao predstavništvo RS u Izraelu u privatnu firmu\nNota Izraela: Livne preregistrovao predstavništvo RS u Izraelu u privatnu firmu\nAmbasada Bosne i Hercegovine u Državi Izrael primila je danas notu Ministarstva inostranih poslova Države Izrael, u kojoj se navodi da su u prethodnom periodu iscrpljeni svi diplomatski kanali kojima su pokušali da ukažu na činjenicu da Predstavništvo Republike Srpske u Izraelu ne postoji i da Arie Livne nije predstavnik Republike Srpske u toj zemlji, saopšteno je iz Kancelarije za odnose sa javnošću MIP BiH.\nU dopisu se ističe da je Predstavništvo Republike Srpske u Jerusalimu zatvoreno 31. decembra 2013. godine, te da nije poslije toga ponovo otvarano. Navodi se da je Predstavništvo Republike Srpske, prema podacima zvaničnog registra kompanija koje posluju u Izraelu, preregistrovano u privatnu kompaniju (d.o.o.), čiji je rukovodilac Arie Livne, te da nisu registrovane prostorije u kojima se kompanija nalazi. Ministarstvo inostranih poslova Izraela nije ostvarilo nikakav kontakt, niti je sarađivalo na pitanjima organizacije ekonomskih, privrednih, kulturnih niti sportskih događaja, sa novoformiranom kompanijom, niti su izraelski mediji pratili bilo kakav događaj u njihovoj organizaciji u protekle dvije godine. Arie Livne je, kako se navodi u dopisu, zaobilazio zvanične institucije Izraela prilikom pokušaja da organizuje sastanke političkih lidera iz Republike Srpske i Izraela, te nije iskazao jasnu namjeru da na bilo koji način unaprijedi bilateralne odnose dvije zemlje. Osim toga, Arie Livne nije pozvan da prisustvuje niti jednom sastanku tokom posjeta zvaničnika Republike Srpske Izraelu, pa čak ni onda kada su vlasti iz Banjaluke tražile da se to učini. Dalje se navodi da slika o Livneu kao uticajnom izraelskom diplomati na Balkanu, koja je stvorena u pojedinim medijima u regionu, ne odgovara istini, te se jasno ističe da su svi stavovi Aria Livnea isključivo njegovi lični i da ni u kom slučaju ne predstavljaju stavove Države Izrael.\nU dopisu se, takođe, konstatuje da su bilateralni odnosi Bosne i Hercegovine i Države Izrael dobri, te da postoji potreba da se isti prodube i poboljšaju u mnogim oblastima od zajedničkog interesa. Ukazuje se na značaj nedavne posjete predsjedavajućeg Predsjedništva, kao i ministara inostranih poslova i bezbjednosti Bosne i Hercegovine Državi Izrael, koje su rezultat pune saradnje Ministarstva inostranih poslova Izraela sa Ministarstvom inostranih poslova Bosne i Hercegovine, kao i sa drugim institucijama iz Bosne i Hercegovine. Na kraju dopisa, Ministarstvo inostranih poslova Izraela navodi da će ambasador Izraela u Bosni i Hercegovini Boaz Rodkin učestvovati na zvaničnoj ceremoniji obilježavanja Dana sjećanja na žrtve ustaškog zločina u koncentracionom logoru Jasenovac i Donjoj Gradini, te će imati zvanične sastanke u Banjaluci. Ministarstvo inostranih poslova Izraela zahtijeva da Arie Livne ne učestvuje na sastancima ambasadora Rodkina sa predstavnicima institucija Republike Srpske, te se traži da se nadležne institucije i ministarstva obavijeste o pomenutom zahtjevu.\nMinistarstvo inostranih poslova Bosne i Hercegovine, u skladu sa molbom Ministarstva inostranih poslova Izraela, o navodima iz ovog dopisa obavijestilo je Mladena Ivanića, predsjedavajućeg Predsjedništva Bosne i Hercegovine, Milorada Dodika, predsjednika Republike Srpske i Zlatana Klokića, ministra za ekonomske odnose i regionalnu saradnju Republike Srpske, navodi se na kraju saopštenja.\nIzrael MIP BiH predstavništvo RS-a\nMIP BiH: Policija presrela Dodikovo vozilo i naplatila kaznu za vožnju 200 km/h\nIzbor Dunje Mijatović za komesara za ljudska prava VE rezultat je i izuzetnog angažmana MIP-a BiH


OVO JE SIGURAN ZNAK DA DOLAZI KATASTROFA! EVO ŠTA RADE ŠVAJCARCI..\nOduvek poznata kao bastion diskrecije i sigurnog bankarstva, Švajcarska će uskoro svetskim bogatašima ponuditi još jedan izbor za pohranjivanje\nnjihove vredne imovine: pećine u alpskim stenama, po početnoj ceni od 500.000 dolara.\nIdeja je potekla od preduzetnika u centralnom delu Švajcarske, koji je dom masiva Brinih, glomazne planine oko 40 kilometara jugozapadno od\nTakozvani švajcarski sefovi u stenama biće veličine od 100 kubnih metara\ndo skoro 1000 puta većih, čija će visina dosezati i 90 metara, prema veb\nsajtu pomenute kompanije.\nUnutar stenovitih zidova biće osigurana konstantna vlažnost od oko 40\nodsto, a temperatura od 12 stepeni Celzijusovih. Cene zakupa kretaće se\nod 500.000 dolara, pa naviše.\nSvetski bogataši sve više tragaju za bezbednim mestima, u vreme kad je pandemija koronavirusa obogaljila svetska tržišta, a građanski neredi izbili\nod SAD, preko Hongkonga do Londona.\nDok neki strahuju od globalne recesije ili prirodnih katastrofa, drugi gledaju\nda izbegnu depozite u bankama, jer su negativne kamatne stope naterale zajmodavce da naplaćuju držanje gotovine.\n„Vaše blago pohranite u čvrstom stenovitom masivu. Bezbedno mesto za čuvanje dragocenosti i osetljivih podataka“, piše na svom sajtu Bruenig\nMega Safe AG, firma koja pravi „sefove“ u stenama.\nSefovi u stenama biće napravljeni tako da budu u blizini već postojećih lokacija Gasera u tom masivu, uključujući strelište, luksuzni restoran, magacin eksploziva i postrojenje za trening vatrogasaca, neophodnih\nza hitne intervencije u tunelima.\nBruenig Mega Safe razgovara sa desetak potencijalnih klijenata, uključujući bogataše, vlasnike umetničkih galerija, uspešnim ljudima koji drže\nporodične biznise, rekao je Šitenhelm.\nVlasnici sefova u stenama sami će snositi troškove pregrađivanja tih\nprostora, dok će kompanija obezbediti infrastrukturu, bezbednost i druge servise, prema njenom sajtu. Mušterije će svojim prostorijama imati\nnon-stop pristup, kroz tunele, dovoljno velike da kroz njih mogu da prođu šleperi.\n„Osim toga što su bezbedni, ovi sefovi u stenama su jeftiniji za gradnju.\nLakše dobijete građevinske dozvole, krov ne može da im se ošteti, i ne\ntreba vam ni bodljikava žica ni psi“, kaže Šitenhelm.\nDo sada najveći interes za ove specifične sefove pokazuju švajcarski\ngrađani i firme, ali kompanija želi da privuče i klijente iz bogatih delova\nsveta, poput Hongkonga i Singapura, navodi Šitenhelm.\nšvajcarskihfranaka (7,5 milionadolara) odprvihmušterija,\naprvisefoviustenamatrebalobidabududostupnizaoko 18 meseci.


Direktor Doma zdravlja Dr Boško Vrebalov u Zrenjaninu, dr Zdravko Ždrale istakao je problem nedostatka kadra, jer je deo lekara i medicinskog osoblja na bolovanju, a deo je na radu u novoj Covid bolnici u Novom Sadu, uz napomenu da najveći pritisak trpi respiratorni centar u naselju Zeleno polje, gde se na dnevnom nivou pregleda između 100 i 120 ljudi.\nU GIMNAZIJI 35 ZARAŽENIH UČENIKA\nDirektor Zrenjaninske gimnazije i predsednik Aktiva direktora srednjih škola, Milan Radaković, izneo je podatak da je u Zrenjaninskoj gimnaziji, tokom ove nedelje registrovano 35 slučajeva zaraze među učenicima, pa su četiri odeljenja prešla na kombinovanu, a jedno na nastavu on-line.\nPrema rečima dr Miloša Kovačevića do sada je na teritoriji Zrenjanina, dato preko 92 hiljade vakcina, broj hospitalizovanih pacijenata u poslednjem talasu epidemije srazmeran je broju nevakcinisanih, odnosno dvostruko je manji u odnosu na prethodni talas, što dovoljno govori o neophodnosti vakcinacije, kao jedinom načinu za rasterećenje zdravstvenog sistema.\nUSPEŠNIM SPORTISTIMA PO 20.000 DINARA: Opština Kovin odala priznanje mladim sugrađanima i njihovim trenerima\n07. 10. 2021. u 17:36\nZABELEŽENO 209 NOVIH SLUČAJEVA: Najnoviji korona presek za Rasinski okrug\n07. 10. 2021. u 17:26\nDr Predrag Rudan, direktor Zavoda za javno zdravlje u Zrenjaninu, izneo je podatak da broj aktivnih slučajeva zaraze koronavirusom na teritoriji grada iznosi 1.240 i da cifre govore da se stiglo do vrha ovog talasa pandemije i da postoji blago povećanje od desetak slučajeva na dnevnom nivou, što nema većeg uticaja u odnosu na ukupan broj obolelih i da se očekuje da u toku naredne dve nedelje dođe do održavanja ovakvog stanja, a onda, ukoliko se budemo pridržavali mera, dođe do poboljšanja i blagog pada novozaraženih.\nBroj hospitalizovanih Covid pacijenata u bolnici trenutno je 77, a kapacitet postelja na ovom odeljenju povećan je na 110, a po rečima pomoćnika direktora Opšte bolnice, dr Vanje Kunkina, najviše brine broj pregleda na infektivnom odeljenju, koji iznosi oko 150 na dnevnom nivou, kao i porast broja pregleda na odeljenju pedijatrije, na oko 50 dnevno.\nNa sednici Gradskog štaba, kao povoljna ocenjena je situacija u Gerontološkom centru, gde je vakcinisano skoro 90 odsto korisnika i 60 odsto zaposlenih i trenutno nema korisnika pozitivnih na koronavirus.\nZrenjanin Zrenjanin vesti korona virus korona virus vesti korona virus najnovije vesti korona virus Srbija


Делегација НПД у посети Србији – Nacionalni srpski front\nU Beogradu je sinoć održana veoma posećena tribina “Evropa slobodnih nacija” na kojoj je bilo oko 180 ljudi. Na tribini su govorili Udo Fojgt poslanik Evropskog parlamenta, njegov partijski saborac Torsten Hajze, profesor Zoran Buljugić, a uvodnu reč održao je Marko Dimitrijević.\nTribinu su organizovali Nacionalni srpski front, Srbska akcija, Klub Carostavnik i nekoliko srpskih rodoljuba. Organizatori su se zahvalili i navijačima Rada na pomoći i podršsci.\n„Najbolji Srbi i najbolji Nemci su pali u borbi za otadžbinu. Nikada više ne smemo dozvoliti da se borimo jedni protiv drugih… Ako vi danas govorite o Nemačkoj mnogi pomisle na Merkel i Šojble koji ucenjuje Evropsku Uniju finansijama…Moram da vam kažem da to nije Nemačka. Nemačka kakvu je vi poznajete više ne postoji“, rekao je Fojgt.


Beta\t 17. juna 2015. 14:38\nOna je upozorila da i tamo gde ima sala u školama, one se sve manje koriste za nastavu fizičkog vaspitanja, a sve više za treninge profesionalnih sportskih klubova.\n“Na prvom mestu mora da bude zdravlje dece, pa tek onda trenažni proces sportskih klubova i profesionalni sport”, poručila je Tepić.\nSekretarka je dodala da većina sportskih klubova ni na koji način ne ulaže u fiskulturne sale u školama, iako ih koristi.\nStrah od roditelja: Evo zbog čega je jedan dečak pokušao da pobegne iz…\n“Podsećam da je nastava fizičkog vaspitanja, zajedno sa matematikom i maternjim jezikom, obavezna u svih osam razreda osnovne škole. Moramo raditi na tome da škole ponovo budu bezbedna mesta za našu decu, a ne da ih neko isteruje iz škole da bi u njoj trenirao”, kazala je Tepić.\nOna je kazala da u Vojvodini postoji oko 3.000 registrovanih sportskih klubova, koji vrše pritisak na lokalne samouprave i na škole za prostor za treninge.


► U Avganistanu 14 mrtvih u raketnom napadu na pijacu\nNajmanje 14 osoba je stradalo i nekoliko desetina je povređeno u raketnom napadu na jednu pijacu na severu Avganistana, saopštila je tamošnja vojska koja je napad pripisala talibanskim pobunjenicima.\nTalibani su verovatno gađali vojni kontrolni punkt u blizini pijace u avganistanskoj provinciji Farjab, navela je vojska.\n"U napadu je stradalo 14 civila, a oko 40 je povređeno, među kojima žene i deca", dodala je vojska.\nTalibani za sada nisu komentarisali napad.\nPobunjenici svakodnevno napadaju avganistanske snage bezbednosti iako su u toku mirovni pregovori sa SAD o okončanju sukoba u Avganistanu.\nSAD su posle tog povlačenja planirale da ostave oko 1.000 vojnika, ali je zbog pogoršanja situacije, u Avganistanu ostalo oko 8.400 američkih vojnika u okviru misije nazvane "Odlučna podrška" (Resolute Support).\nnapad na pijacu\nU Španiji i Portugalu osam osoba stradalo u nevremenu\nNajmanje osam osoba poginulo je u naletu dve oluje koje su poslednjih dana pogodile Španiju i Portugal kao i deo atlantske obale Francuske, saopštile su večeras tamošnje vlasti.


Petak, 12. januar 2001.\n11. Jan 2001 16:00 (GMT+01:00)\nGde će biti suđeno Slobodanu Miloševiću\nKoštunica bi prihvatio haške sudije u Beogradu\nBEOGRAD - Čim se bivša predsednica Republike Srpske Biljana Plavšić odazvala optužnici Haškog tribunala za ratne zločine, u domaćoj i svetskoj javnosti ponovo su počele spekulacije da bi i Milošević, uskoro, mogao put Holandije.\nOvakve pretpostavke su "osnažene" mogućnošću da bi Plavšićeva, za vreme suđenja, iznela podatke koje bi naterale našu vlast da isporuči Miloševića Haškom sudu.\nU DOS-u su, prema prvim reakcijama, podeljena mišljenja po pitanju isporučivanja bilo koga ovom sudu. Dok neki (Nenad Čanak) smatraju da bi Miloševića trebalo isporučiti Hagu, u kabinetu predsednika SR Jugoslavije, Vojislava Koštunice, tvrde da "ne postoji nikakva mogućnost da bilo ko bude isporučen bilo gde van naše zemlje".\n- Miloševiću i ostalima koji budu optuženi za ratne zločine, ili neka druga krivična dela, može se suditi samo u našoj zemlji, s našim tužiocima i advokatima. Ukoliko bi optuženi želeo da angažuje advokate iz inostranstva, to bi mu moglo biti omogućeno. Kad je u pitanju Haški tribunal i njihove optužbe, spremni smo da omogućimo haškom tužiocu da prisustvuje suđenju. Takođe se možemo dogovoriti i da imaju svoje tužioce i sudije koje bi, zajedno s našim sudijama i po našem pravu, učestvovali u eventualnom sudskom procesu Miloševiću. To je najviše našta smo spremni. Međutim, da bi tako do nečeg i došlo, potreban je dogovor unutar DOS-a, pa tek onda i dogovor s predstavnicima Haškog suda, saznaje "Glas" u kabinetu predsednika SRJ Vojislava Koštunice.\n"Glas" istražuje: Gde će biti suđeno Slobodanu Miloševiću\nPredsednik DHSS-a Batić najavio: Miloševića vrlo brzo čeka suđenje\nOdržani ponovljeni izbori na 15 biračkih mesta: DOS ponovo najuspešniji\nMićunović o konstituisanju Skupštine Srbije: Parlament za 20 dana\nDSS nezadovoljan radom vojvođanskog parlamenta\n"Glas" istražuje: Da li se ukida ministarstvo za ekologiju?\nŠešelj o ponuđenom mestu potpredsednika Skupštine: SRS ne prima milostinju\nKo je ovaj čovek: Dragan Maršićanin\nReagovanja u Srbiji na Platformu koju je predložio predsednik SRJ\n"Glas" istražuje: U čemu se podudaraju dve platforme\nDa li je Đukanović prekršio Ustav?\n"Glas" istražuje: Ko šta gubi, a šta dobija, razlazom Crne Gore i Srbije (3): Samoubistvo Crne Gore\nKosta Čavoški: Kad DOS na očigled zapanjene javnosti, raspodeljuje izborni plen\n"Glas" zove Podgoricu: Reagovanja na platformu saveznog predsednika: Biće odbačena\nBranislav Ivković, potpredsednik SPS: Eks ministar šeta lajku\nU DOS-u se dogovorili oko privremenog ministra MUP-a: Mihajlović šef\nSvilanović u Moskvi\nObnavljaju se odnosi s Albanijom\nTelevizijski duel Zorana Đinđića i Filipa Vujanovića